hotchpotch/miracl-hf-unified huggingface dataset:
জলঙ্গী নদী
জলঙ্গী নদী ভারত-এর পশ্চিমবঙ্গ রাজ্যের মুর্শিদাবাদ জেলা ও নদিয়া জেলা দিয়ে প্রবাহিত। অতীতে এর নাম ছিল "খড়ে" নদী। নদীটি মুর্শিদাবাদ জেলায় পদ্মা নদী থেকে উৎপন্ন হয় নদিয়া জেলার পলাশীপাড়া, তেহট্ট, কৃষ্ণনগর শহরের পাশ দিয়ে প্রবাহিত হয়ে মায়াপুরের কাছে ভাগীরথী নদীতে মিলিত হয়েছে। এই মিলিত নদী প্রবাহ এর পর হুগলি নদী নামে পরিচিত। নদীটির মোট দৈর্ঘ্য ২২০ কিলোমিটারের কাছাকাছি। বর্তমানে নদীটিতে পলি জমে যাওয়ায় এটি তার গভীরতা হারিয়েছে।
জলঙ্গী নদী মুর্শিদাবাদ জেলায় চর মধবোনার কাছে পদ্মা নদী থেকে উৎপত্তি লাভ করেছে। উৎস স্থল থেকে দক্ষিণে নদীটি প্রবাহিত হয়েছে। প্রবাহ পথে নদীটি ইসলামপুর, ডোমকল, তেহট্ট, পলাশীপাড়া, চাপড়া অতিক্রম করে কৃষ্ণনগরের কাছে এসে পশ্চিম দিকে বাঁক নিয়েছে। এর পর নদীটি পশ্চিমমুখী হয়ে মায়াপুরের কাছে সাহেবগঞ্জে গঙ্গা বা ভাগীরথী নদীর সঙ্গে মিলিত হয়েছে। এই প্রবাহ পথের মোট দৈর্ঘ্য ২২০ কিলোমিটার। নদীটির প্রবাহ পথে প্রচুর নদী বাঁক ও অশ্বক্ষুরাকৃতি হ্রদ দেখা যায়। ভৈরব নদী এই নদীর সঙ্গে যুক্ত হয়েছে এবং এই নদীটিই জলঙ্গী নদীর বেশির ভাগ জলের যোগান দেয়। বর্ষার মরশুম ছাড়া গ্রীষ্মের মরশুমে নদীটির জল অস্বাভাবিকভাবে কমে যায়।
জলংগী নদীকে দখল করে চাষবাস শুরু হওয়ায় নানা জায়গায় নদীর অবস্থা বর্তমানে খুবই খারাপ। কোথাও কোথাও কচুরিপানায় ভরেছে জলঙ্গি নদী। অবৈধ ইঁটভাটার কারনে যত্রতত্র নদীর ধার থেকে মাটি কাটার ফলে বন্যার সময় নদীর গতিশীল ভারসাম্য বিনষ্ট হচ্ছে। অগভীর হচ্ছে নদীখাত।
সত্যজিৎ রায়ের অপুর সংসার সিনেমার অনেকটা অংশই জলঙ্গীর পাড়ে তোলা। জীবনানন্দ দাশের কবিতা 'আবার আসিব আমি বাংলার নদী মাঠ ক্ষেত ভালবেসে, জলাঙ্গীর ঢেউয়ে ভেজা বাংলার এ সবুজ করুণ ডাঙ্গায়'। সাগর চট্টোপাধ্যায় ও নদীয়ার গনশিল্পী বাবলু হালদারের গান "'ও আমার জলঙগী নদী, তোর কোলে রইলাম আমি, জনম অবধি"'।
অ্যালকিন
জৈব রসায়নে, অ্যালকিন বা অলিফিন হলো অসম্পৃক্ত হাইড্রোকার্বন যাতে অবশ্যই একটি বা একাধিক কার্বন-কার্বন দ্বিবন্ধন (>C=Cইথিন(CH)।
অ্যালকিনে কমপক্ষে একটি কার্বন-কার্বন দ্বিবন্ধন (C=C) থাকবেই। একটি C=C দ্বিবন্ধনের মধ্যে একটি বন্ধন সিগমা বন্ধন এবং আরেকটি পাই বন্ধন দিয়ে গঠিত হয়। দ্বিবন্ধন সর্বদাই একটি সিগমা বন্ধনের থেকে শক্তিশালী এবং আকারে ছোট হয়ে থাকে। একটি দ্বিবন্ধনে জড়িত থাকা দুইটি কার্বন পরমানু sp হাইব্রিড বন্ধনের হয়ে থাকে।
বাহ্যিক কক্ষের ইলেকট্রন জোড়ার বিকর্ষনের তত্ত্ব (Valence shell electron pair repulsion অথবা VSEPR theory)থেকে জানা যায় দ্বিবন্ধনে থাকা দুইটি কার্বন পরমাণুর মধ্যের কোণের পরিমাপ হবে প্রায় ১২০°। যদিও এই কোনের মাপ পার্শবর্তী গ্রুপের ওপর নির্ভর করে পরিবর্তিত হতে পারে। উদাহরনস্বরূপ, প্রোপিলিনের C–C–C কোণের মাপ ১২৩.৯°।
অ্যালকিনের প্রাকৃতিক ধর্ম অ্যালকেনের মতই হয়। এরা গন্ধহীন, বর্ণহীন এবং দাহ্য পদার্থ। অ্যালকিনের প্রাকৃতিক অবস্থা (গ্যাসীয়, তরল, কঠিন)তার আণবিক ভরের ওপর নির্ভর করে। যেমন, সরলতম অ্যালকিন ইথিন, প্রোপিন, বিউটিন ইত্যাদি স্বাভাবিক উষ্ণতা ও চাপে গ্যাসীয়, পাঁচ থেকে পনের কার্বন বিশিষ্ঠ শাখাহীন অ্যালকিনেরা তরল এবং পনেরর বেশী কার্বন-সহ অ্যালকিনেরা মো্মের মত কঠিন পদার্থ হয়ে থাকে।
অ্যালকিনের মধ্যে কার্বন-কার্বন দ্বিবন্ধন থাকার জন্যে এরা অ্যালকেনের থেকে সক্রিয় হয় এবং রাসায়নিক বিক্রিয়ায় বেশী সক্ষম হয়ে থাকে।
অ্যালকিনে উপস্থিত পাই বন্ধনের জন্যে এরা সংযোজন বিক্রিয়া্য অংশগ্রহণ করে দ্বিবন্ধন থেকে একক বন্ধনের যৌগে রূপান্তরিত হয়।
নিম্নে অ্যালকিনের কয়েকটি সংযোজন বিক্রিয়ার উদাহরন দেওয়া হলঃ
হাইড্রোজিনেশান বিক্রিয়ার অ্যালকিন থেকে অ্যালকেন তৈরী হয়। এই বিক্রিয়া উচ্চ চাপ ও তাপমাত্রাতে (২০০° সেলসিয়াস) ধাতব অণুঘটকের উপস্থিতি করা হয়। প্ল্যাটিনাম, প্যালেডিয়াম, নিকেল ইত্যাদি অণুঘটক ব্যবহার করা হয়ে থাকে। এই বিক্রিয়ার একটি উদাহরন হল, ইথিন থেকে ইথেনের উৎপাদন।
CH=CH + H → CH–CH
হাইড্রেশান বিক্রিয়ায় অ্যালকিনের অণুর সাথে জলের অণুর সংযোজন বিক্রিয়া হয়ে অ্যালকোহল তৈরী হয়ে থাকে। যেমন নিম্নের বিক্রিয়ায়, ইথিন থেকে ইথানল তৈরী হয়েছে।
CH=CH + HO → CH–CHOH
এই বিক্রিয়ায় অ্যালকিন অণুর সাথে হ্যালোজেন অণুর (সাধারনত, ক্লোরিন, ব্রোমিন) সংযোজন হয়। অ্যালকিন ক্লোরিন এবং ব্রোমিনদের সাথে বিক্রিয়া করে ডাই-ক্লোরো, ডাই-ব্রোমো যৌগ উৎপাদন করে থাকে।
CH=CH (g)+ Br(g) → BrCH–CHBr(l)
পলিমারকরণ বিক্রিয়াতে অ্যালকিন ও অন্যান্য প্রতিস্থাপিত অ্যালকিনসমূহ উচ্চচাপ, উচ্চতাপ ও প্রভাবকের উপস্থিতিতে এক অণু ওপর অণুর সাথে পরপর যুক্ত হয়ে উচ্চ আণবিক ভর বিশিষ্ট যৌগ গঠন করে। এ উচ্চ আণবিক ভরবিশিষ্ট যৌগটি হল পলিমার এবং মূল মাতৃ যৌগটি হল মনোমার।
কারখানাতে সাধারনত খনিজ-তৈলে প্রাপ্ত বড় হাইড্রোকার্বনকে ভেঙ্গে অ্যালকিনের উৎপাদন করা হয়। 
ল্যাবরটরিতে অ্যালকিন প্রস্তুতি করতে বিভিন্ন পদ্ধতি অবলম্বন করা হয়ে থাকে। যেমনঃ
C12H26(500 C)→C10H22+C2H4
নেতাজি শতবার্ষিকী মহাবিদ্যালয়
নেতাজি শতবার্যিকী মহাবিদ্যালয় ভারত এর পশ্চিমবঙ্গ রাজ্যের অশোকনগর এর একটি উচ্চ শিক্ষা প্রতিষ্ঠান।এটি ২০০০ সালে প্রতিষ্ঠিত হয়।এই কলেজটি পশ্চিমবঙ্গ রাষ্ট্রীয় বিশ্ববিদ্যালয় এর অন্তর্গত।
পানিহাটি মহাবিদ্যালয়
পানিহাটি মহাবিদ্যালয় হল পশ্চিমবঙ্গএর সোদপুর শহরের একটি উচ্চ শিক্ষা প্রতিষ্ঠান।এই প্রতিষ্ঠানটি প্রতিষ্ঠিত হয় ১৯৭৬ সালে।এই মহাবিদ্যালয়টি পশ্চিমবঙ্গ রাষ্ট্রীয় বিশ্ববিদ্যালয় এর অন্তর্গত।
নওয়াব আবদুল জব্বার
নওয়াব আবদুল জব্বার (২৪ অক্টোবর ১৮৩৭ - ৩০ জানুয়ারি ১৯১৮) ছিলেন ব্রিটিশ ভারতের একজন সরকারি কর্মকর্তা, সমাজসেবক।
আবদুল জব্বার ১৮৩৭ সালের ২৪ অক্টোবর বর্ধমান জেলার পারহাটি গ্রামে নানাবাড়িতে জন্মগ্রহণ করেন। তার পৈতৃক নিবাস বর্ধমানের কাশিয়ারা গ্রাম। তার বাবা খান বাহাদুর গোলাম আসগর কোম্পানি সরকারের বিচার বিভাগের প্রধান সদর আমিন ছিলেন। আবদুল জব্বার বর্ধমান রাজ স্কুল থেকে এন্ট্রান্স পাশ করেন। এই স্কুলে রামতনু লাহিড়ী ছিলেন তার শিক্ষক। এরপর তিনি প্রেসিডেন্সি কলেজে বিএ শ্রেণীতে পড়াশোনা করেন। ১৮৫৭ সালে পিতার মৃত্যুর পর তিনি লেখাপড়া ত্যাগ করেন।
পড়াশোনার পর তিনি ডেপুটি ম্যাজিস্ট্রেট হিসেবে কর্মজীবন শুরু করেন। ১৮৮৯ থেকে ১৮৯৪ সাল পর্যন্ত তিনি কলকাতায় প্রেসিডেন্সি ম্যাজিস্ট্রেট হিসেবে দায়িত্বপালন করেছেন। বঙ্গীয় আইন পরিষদে ১৮৮৪, ১৮৮৬ ও ১৮৯৩ সালে তিনি সদস্য মনোনীত হয়েছিলেন। অবসর গ্রহণের পর ১৮৯৭ থেকে ১৯০২ সাল পর্যন্ত তিনি ভোপালের মুখ্যমন্ত্রী হিসেবে নিযুক্ত হন। এসময় জনকল্যাণের জন্য তিনি খ্যাতি অর্জন করেছিলেন।
দক্ষিণ আফ্রিকায় মোহনদাস করমচাঁদ গান্ধীর নেতৃত্বে পরিচালিত বর্ণবাদ বিরোধী আন্দোলনের সমর্থনে কলকাতার টাউন হলে সুরেন্দ্রনাথ ব্যানার্জী‌র নেতৃত্বে আয়োজিত সভায় তিনি সভাপতি ছিলেন। তার জীবদ্দশায় কংগ্রেস ও মুসলিম লীগ প্রতিষ্ঠিত হলেও তিনি রাজনীতিতে আগ্রহ দেখাননি।
ভারতের মুসলিমদের প্রথম সংগঠন সেন্ট্রাল ন্যাশনাল মোহামেডান এসোসিয়েশনে তিনি সদস্য ছিলেন। তিনি মোহামেডান লিটারেরি সোসাইটির সদস্য ছিলেন এবং ১৯০০ সালে সোসাইটির সভাপতি নির্বাচিত হন। নওয়াব আবদুল লতিফের সাথে তার ঘনিষ্ঠ সম্পর্ক ছিল। মুসলিমদের মধ্যে ইংরেজি শিক্ষার প্রসারের জন্য তিনি আগ্রহী ছিলেন। তিনি মুসলিম ধর্ম পরিচয় নামে একটি বই লিখেছিলেন। তবে নারী শিক্ষায় তিনি বেশি আগ্রহ দেখাননি। মুসলিম নারীদের শিক্ষার বিষয়ে নিজের মত তিনি দুইটি উর্দু গ্রন্থে তুলে ধরেছেন।
কলকাতায় মুসলিম ছাত্রদের জন্য ১৮৯৬ সালে নির্মিত টেইলর হোস্টেলের চারপাশের অস্বাস্থ্যকর পরিবেশ এবং অপর্যাপ্ত আবাসন ব্যবস্থার কারণে ১৯০৮ সালে নতুন ছাত্রাবাস নির্মাণের জন্য তিনি আন্দোলন করেছেন। এর ফলে কলকাতায় বেকার হোস্টেল নির্মিত হয়।
ব্রিটিশ সরকার ১৮৯৫ সালে তাকে খান বাহাদুর ও সিআইই খেতাব দেয়। পরে তিনি নওয়াব খেতাব পান।
১৯১৮ সালের ৩০ জানুয়ারি আবদুল জববার এর মৃত্যু হয়।
দমদম মতিঝিল কলেজ
দমদম মতিঝিল মহাবিদ্যালয় ভারতএর পশ্চিমবঙ্গ রাজ্যের দমদম এর নাগের বাজার অঞ্চলের একটি উচ্চ শিক্ষা প্রতিষ্ঠান। এই মহাবিদ্যালয়টি ১৯৫০ সালে প্রতিষ্ঠিত হয়। এই প্রতিষ্ঠানে বিজ্ঞান, কলা ও বাণিজ্য বিষয়ে পাঠদান করা হয়। মহাবিদ্যালয়টি পশ্চিমবঙ্গ রাষ্ট্রীয় বিশ্ববিদ্যালয় এর অন্তর্গত।
নড়াইল পৌরসভা
নড়াইল পৌরসভা বাংলাদেশ স্বাধীন হওয়ার পর ১৯৭২ সালে তিনটি ওয়ার্ড নিয়ে 'গ' শ্রেণীর পৌরসভা হিসেবে গঠিত হয় । এরপর ১৯৯৯ সালে নড়াইল 'ক' শ্রেণীর পৌরসভায় উন্নীত হয়।
বিভিন্ন নামের উৎপত্তির ন্যায় নড়াইল নামের উৎপত্তি নিয়ে বিস্তর বিতর্ক রয়েছে। কারো কারো মতে নড়িয়াল ফকিরের আর্শিবাদ পুষ্ট নড়ির প্রভাবে নড়াইল নামকরণ, কেউ বা বলে থাকেন পরিখার আইলে দাড়িয়ে রক্ষীসেনার বিরুদ্ধে লড়াই করতে করতে বলে লড়েআল হতে, নড়াইল শব্দের উৎপত্তি। কেউ কেউ আবার বলেন, বড় একটি পাথর নড়ানোকে কেন্দ্র করে নড়াইল শব্দের উৎপত্তি হয়। নড়াইল জেলার নড়াইল সদরকে নিয়ে এই পৌরসভা গঠিত হয় বলে এর নাম নড়াইল পৌরসভা।
নড়াইল পৌরসভার অবস্থান ৮৯ ডিগ্রী ৩০ মিনিট পূর্ব দ্রাঘিমাংশে এবং ২৩ ডিগ্রী ১০ মিনিট উত্তর অক্ষাংশে। নড়াইল পৌরসভা এলাকার উত্তরে- শাহাবাদ ইউনিয়ন ও চন্ডিবরপুর ইউনিয়ন , দক্ষিণে- কলোড়া ইউনিয়ন, পূর্বে- চিত্রা নদী কোল ঘেষে আউড়িয়া ইউনিয়ন ও দক্ষিণ-পূর্বে- ভদ্রবিলা ইউনিয়ন,এবং পশ্চিমে- মুলিয়া ইউনিয়ন । নড়াইল পৌরসভা বিখ্যাত চিত্রা নদীর তীরে অবস্থিত যার পূর্ব পাশটি জুড়ে বিখ্যাত নদীটি বয়ে চলেছে যেটি নড়াইল জেলার সৌন্দর্যের রাণী বলাচলে।
৯টি ওয়ার্ড ২২টি মৌজা নিয়ে গঠিত নড়াইল পৌরসভার বর্তমান আয়তন ২২ বর্গ কিলোমিটার (প্রায়) ।
৯টি ওয়ার্ড ২২টি মৌজা নিয়ে গঠিত নড়াইল পৌরসভা। ১নং ডুমুরতলা, ২নং ভাটিয়া, ৩নং মহিষখোলা, ৪নং দূর্গাপুর, ৫নং ভওয়াখালী, ৬নং ভাদুলিডাঙ্গা, ৭নং মাছিমাদিয়া, ৮নং উজিরপুর, ৯নং বিজয়পুর।
বাণীপুর মহিলা মহাবিদ্যালয়
বাণীপুর মহিলা মহাবিদ্যালয় হল পশ্চিমবঙ্গ রাজ্যের হাবরা শহরের একটি উচ্চ শিক্ষা প্রতিষ্ঠান।এটি প্রতিষ্ঠিত হয় ১৯৯৯ সালে।মহাবিদ্যালয়টি শুধু মহিলাদের পাঠদান করে থাকে।এই মহাবিদ্যালয়টি পশ্চিমবঙ্গ রাষ্ট্রীয় বিশ্ববিদ্যালয়  এর অন্তর্গত।
খিচড়া
খিচড়া (উর্দুঃ کھچڑا) একধরণের হালিম জাতীয় খাবার যা দক্ষিণ এশিয়ার মুসলমান জনগোষ্ঠীর মধ্যে খুবই জনপ্রিয়। সারাবছরই খিচড়া খাওয়া হলেও পবিত্র রমজান মাসে খিচড়ার চাহিদা বেশী থাকে। গরুর গোশত, মসুরের ডাল এবং মসলা সহযোগে এটা তৈরী করা হয়, ধীরে ধীরে রান্না করে একটি ঘন পেস্ট প্রস্তুত করা হয়।
দক্ষিণ এশিয়ায় ডালীম এবং খিচড়া একই উপকরণে তৈরী করা হয়। তবে ডালীমে মাংসকে জ্বাল দিয়ে ডালের সংগে মিশিয়ে ফেলা হয় অন্যদিকে খিচড়াতে মাংসের টুকরা গুলো কিউব আকারেই থাকে।
খিচড়া হচ্ছে হালীম জাতীয় খাবার যা মাংস দিয়ে তৈরী হয় অন্যদিকে খিচুড়ি হচ্ছে নিরামিষভোজী খাবার যা ভাত এবং ডাল দিয়ে তৈরী হয়। তবে বর্তমান সময়ে গরু, মুরগী, খাসির মাংস দিয়েও খিচুড়ি রান্না করা যা ভুনা খিচুড়ি নামে সমধিক পরিচিত। এছাড়া রেস্টুরেন্ট সমূহে কড়াই খিচুড়ি সহ একাধিক খিচুড়ি আইটেম পাওয়া যায়।
গ্রীষ্মকালীন অলিম্পিকে তীরন্দাজী
অলিম্পিক গেমসে প্রথম তীরন্দাজী অন্তর্ভুক্ত হয় ১৯০০ গ্রীষ্মকালীন অলিম্পিকে এবং তখন থেকে ১৬টি অলিম্পিয়াডে প্রতিযোগিতা হয়েছে। ৮৪টি দেশ অলিম্পিকে তীরন্দাজী ইভেন্টে প্রতিদ্বন্দ্বিতা করেছে এবং সর্বোচ্চ প্রতিদ্বন্দ্বিতাকারী দেশ হল ফ্রান্স, যে ১৪টি অলিম্পিয়াডে অংশগ্রহণ করেছে। সবচেয়ে উল্লেখযোগ্য সাফল্য অর্জন করেছে কোরিয়ান মহিলা তীরন্দাজরা, যারা ১৯৮৪ সাল থেকে ১৫ টি স্বর্ণের মধ্যে ১৪টি জিতেছে। কোরিয়ার পুরুষ তীরন্দাজরাও দলীয় ইভেন্টে দারুন পারদর্শী, সাতটি স্বর্ণের মধ্যে চারটি জিতেছে। এটি ওয়ার্ল্ড আর্চারি ফেডারেশন (ডব্লিউএ বা WA, প্রাক্তন এফআইটিএ) কর্তৃক নিয়ন্ত্রিত হয়। রিকার্ভ আর্চারি হল অলিম্পিক গেমসের একমাত্র বৈশিষ্ট্যপূর্ণ বিভাগ। এছাড়া গ্রীষ্মকালীন প্যারালিম্পিকেও তীরন্দাজী ইভেন্ট রয়েছে।
১৯৭২ সালে অলিম্পিক গেমসে আধুনিক তীরন্দাজী প্রতিযোগিতা শুরু হয়েছে বলে ধরা হয়।
শাকা লাকা বূম বূম
শাকা লাকা বূম বূম ভারতের একটা জনপ্রিয় টিভি অনুষ্ঠান। এটি প্রথমে ভারতের ডিডি ন্যাশনাল টেলিভিশনে সম্প্রচার শুরু করা হয়। তারপর ২০০১ সালে টি স্টার প্লাস এ পুনঃপ্রচার করা হয়। এটি শিশু কিশোরদের মধ্য খুবই জনপ্রিয়। এই সিরিয়ালের লেখক এবং পরিচালক বিজং ক্রিস্না আচিয়ারা।
এই সিরিয়াল সঞ্জুকে কেন্দ্র করে শুরু হয় (কিনসুক ভাইডিয়া) যে একটি যাদুর পেনসিল খুঁজে পেয়েছিলো, সে এই পেনসিল দিয়ে যা কিছু আঁকাত তা সবকিছু জিবন্ত হয়ে যেত। এই সিরিয়ালের চারটি মৌসমই পেনসিলকে কেন্দ্র করে হয়েছিলো।
ফিনাইল অ্যাসিটাইলিন
ফিনাইল অ্যাসিটাইলিন একটি অ্যালকাইলিন হাইড্রোকার্বন যেখানে একটি ফিনাইল মূলক উপস্থিত থাকে। এটি বর্ণহীন তরল। গ্যসীয় অবস্থার তুলনায় তরল অবস্থায় ফিনাইল অ্যাসিটাইলিন ব্যবহার সহজ।
ল্যাবরেটরিতে স্টাইরিন ডাই ব্রোমাইডের সাথে এমোনিয়ার উপস্থিতিতে সোডিয়াম এমাইডের বিক্রিয়ায় হাইড্রোজেন ব্রোমাইড অপসারণের মাধ্যমে ফিনাইল অ্যাসিটাইলিন প্রস্তুত করা হয়।
গলিত পটাশিয়াম হাইড্রোক্সাইড ব্যবহার করে ব্রোমোস্টাইরিন থেকে হাইড্রোজেন ব্রোমাইড অপসারণ করেও ফিনাইল অ্যাসিটাইলিন প্রস্তুত করা যায়।
২০১৬ গ্রীষ্মকালীন অলিম্পিকে ব্রাজিল
২০১৬ গ্রীষ্মকালীন অলিম্পিক গেমস ব্রাজিলের রিও দি জেনেরিওতে অনুষ্ঠিত হচ্ছে। ৫ থেকে ২১ আগস্ট, ২০১৬ তারিখ পর্যন্ত বৈশ্বিক এ প্রতিযোগিতায় ব্রাজিল স্বাগতিক দেশের মর্যাদা লাভ করে। এরফলে দক্ষিণ আমেরিকার এ দেশটি ২২তম বারের মতো গ্রীষ্মকালীন অলিম্পিকে প্রতিদ্বন্দ্বিতা করছে। শুধুমাত্র আমস্টারডামে অনুষ্ঠিত ১৯২৮ সালের অলিম্পিকে ব্রাজিল অংশ নেয়নি। এ ক্রীড়া আয়োজনের ফলে অলিম্পিকের ইতিহাসে নতুন মাইলফলক প্রতিষ্ঠিত করে। দক্ষিণ আমেরিকার প্রথম দেশ হিসেবে ব্রাজিল গ্রীষ্মকালীন অলিম্পিক আয়োজনের সুযোগ পায় এবং মেক্সিকোতে অনুষ্ঠিত ১৯৬৮ সালের অলিম্পিকের পর লাতিন আমেরিকার দ্বিতীয় দেশ হিসেবে এ মর্যাদা লাভ করে।
নিম্নে ক্রীড়ায় অংশগ্রহণকারীদের সংখ্যা দেখানো হয়েছে। লক্ষ্যণীয় যে, ফেন্সিং, ফিল্ড হকি, ফুটবল এবং হ্যান্ডবলে অংশগ্রহণকারীগণ অ্যাথলেটরূপে চিহ্নিত নন:
২০১৬ সালের অলিম্পিকে ব্রাজিল দলগত প্রতিযোগিতায় ৬জন (৩ পুরুষ, ৩ মহিলা) তীরন্দাজ প্রেরণ করে। স্বাগতিক দেশ হিসেবে স্বয়ংক্রীয়ভাবে এ স্থানে প্রবেশের যোগ্যতা লাভ করে। ১২ জুলাই, ২০১৬ তারিখে তীরন্দাজ দলের তালিকা অলিম্পিকের ছকে প্রবেশের জন্য প্রেরণ করা হয়।
অন্যান্য ক্রীড়া বিষয়ের ন্যায় স্বয়ংক্রীয়ভাবে দল প্রেরণ করতে পারলেও অ্যাথলেটিক্সে স্বাগতিক দেশ হিসেবে প্রতিনিধিত্ব করার জন্য দল প্রেরণ করতে পারেনি। এ ক্রীড়ার জন্য ব্রাজিলীয় অ্যাথলেটদেরকে অবশ্যই অন্তর্ভূক্তি মানসম্পন্নের অধিকারী হতে হবে (প্রত্যেক বিষয়ে সর্বোচ্চ ৩ অ্যাথলেট)। ১৬ এপ্রিল, ২০১৫ তারিখে আইএএএফ কর্তৃক প্রকাশিত অন্তর্ভূক্তির মানের বিষয়ে ৭জন অ্যাথলেট (৪ ম্যারাথন, ৩ হাঁটা দৌড়) আনুষ্ঠানিকভাবে এ ক্রীড়ার জন্য উপযুক্ত বিবেচিত হয়েছেন। ৩ জুলাই, ২০১৬ তারিখে চূড়ান্তভাবে অ্যাথলেটিক্স দলের তালিকা অলিম্পিকের ছকে লিপিবদ্ধ করা হয়। ১৩ জুলাই, ভানেসা স্পিনোলাকে আইএএএফের সিদ্ধান্তমাফিক হেপ্টাথলনের অংশগ্রহণকারীদের অংশ পূরণার্থে যুক্ত করা হয়।
২০১৬ সালের অলিম্পিকে স্বাগতিক দেশ হিসেবে ব্রাজিল ২ সদস্যবিশিষ্ট (১ পুরুষ, ১ মহিলা) ব্যাডমিন্টন খেলোয়াড়কে স্বয়ংক্রীয়ভাবে মাঠে নামাবে। এরফলে অলিম্পিকের ইতিহাসে দলটির আনুষ্ঠানিকভাবে এ ক্রীড়ায় আত্মপ্রকাশ ঘটবে।
৯ আগস্ট, ২০১৫ তারিখে টোকিওতে অনুষ্ঠিত ফিবা'র কেন্দ্রীয় পরিষদের সভার সিদ্ধান্ত মোতাবেক স্বাগতিক দেশ হিসেবে ব্রাজিলের জাতীয় পুরুষ বাস্কেটবল দলকে স্বয়ংক্রীয়ভাবে ২০১৬ সালের রিও গেমসের অলিম্পিক বাস্কেটবল প্রতিযোগিতায় অংশগ্রহণের বিষয়ে সিদ্ধান্ত নেয়া হয়।
----
৯ আগস্ট, ২০১৫ তারিখে টোকিওতে অনুষ্ঠিত ফিবা'র কেন্দ্রীয় পরিষদের সভার সিদ্ধান্ত মোতাবেক স্বাগতিক দেশ হিসেবে ব্রাজিলের জাতীয় মহিলা বাস্কেটবল দলকে স্বয়ংক্রীয়ভাবে ২০১৬ সালের রিও গেমসের অলিম্পিক বাস্কেটবল প্রতিযোগিতায় অংশগ্রহণের বিষয়ে সিদ্ধান্ত নেয়া হয়।
----
সুধাময় প্রামাণিক
সুধাময় প্রামাণিক (১৮৮৪ - ১৯৭৪) ছিলেন একজন সমাজকর্মী, ইন্ডিয়ান ন্যাশনাল কংগ্রেসের একজন সদস্য এবং ভারতের স্বাধীনতার জন্য সত্যগ্রহ আন্দোলনের সাথে প্রত্যক্ষভাবে জড়িত একজন রাজনৈতিক কর্মী। তিনি ছিলেন শান্তিপুর হতে আগত একজন আইনজীবি। তিনি সমাজকল্যানমূলক সংস্থা "তিলি সমাজ"-এর আজীবন সেক্রেটারি ছিলেন। তার সময়ে তিনি ছিলেন ভারতের ভাগ্যবান অধ্যক্ষ মহলের মধ্যে অন্যতম একজন; তিনি ভারতের প্রথম প্রেসিডেন্ট রাজেন্দ্র প্রসাদের এক বছরের বয়োজ্যেষ্ঠ ছিলেন।
সুধাময় ১৮৮৪ সালে শান্তিপুরের প্রামাণিক পরিবারে জন্মগ্রহণ করেন। তিনি ছিলেন দশ ভাই-বোনের মধ্যে জ্যেষ্ঠ। তিনি তার প্রাথমিক শিক্ষাজীবন শান্তিপুরে শুরু করেন এবং ১৯০০ সালের শুরুর দিকে উচ্চতর ডিগ্রী অর্জনের জন্য কলকাতার প্রেসিডেন্সী কলেজে ভর্তি হন। পরবর্তীতে তিনি ইউনিভার্সিটি অব কলকাতা হতে আইন বিষয়ে ডিগ্রী অর্জন করেন এবং রায়গঞ্জ এবং শিয়ালদহ কোর্টে এডভোকেট হিসাবে প্রাকটিস শুরু করেন।
তিনি ছিলেন বিনম্র প্রকৃতির লোক। তিনি সংস্কৃততে অগাধ পান্ডিত্যের অধিকারী ছিলেন এবং ভারতের প্রাচীন ভাষার প্রগাঢ় ভালবাসা হেতু তিনি সংস্কৃত সাহিত্যের অনেককিছুই অনুবাদ ও সম্পাদনা করেন। "তিলি সমাজ"-এর সেক্রেটারি হিসাবে তিনি বঙ্গীয় তিলি সমাজ পত্রিকার মাধ্যমে তখনকার সামাজিক অভিশাপ পণ প্রথা (যৌতুকের) তীব্র প্রতিবাদী ছিলেন।
তার অধ্যক্ষ জীবনে তিনি অনেক দেশপ্রেমিক লোকদের সাহচর্য লাভ করেন । সুধাময় প্রামাণিক কংগ্রেসে যোগ দেন এবং রায়গঞ্জ কোর্টে থাকাকালীন সময়ে তিনি কংগ্রেসের একজন প্রবীণ নেতা হিসাবে প্রতিষ্ঠিত হন । ১৯৩০ সালে রায়গঞ্জ ব্রিটিশ রাজত্বের বিরুদ্ধে ভারতের স্বাধীনতা দিবস উযযাপন করে- তিনি এবং ঊমেশচন্দ্র ভৌমিক কংগ্রেসের নেতা ছিলেন যারা কংগ্রেস ওয়ার্কিং কমিটির ঐতিহাসিক লাহোর রেজুলেশন উত্থাপন করেন। ১৯৩০ সালের মার্চ মাসে, যখন ব্রিটিশ বিরোধী আন্দোলন তুঙ্গে, অনেক কংগ্রেস নেতৃবৃন্দ(নেতাজী সহ- যিনি তখনকার সময়ে বাংলা প্রদেশের কংগ্রেস কমিটির প্রেসিডেন্ট ছিলেন), গ্রেফতার হন। ১৫ এপ্রিল, বাংলা নববর্ষ উপলক্ষে, সুধাময় আইন অমান্য আন্দোলনের অংশ হিসেবে রায়গঞ্জ জনসভায় সভাপতিত্ব করেন । ব্রিটিশদের গ্রেপ্তারের প্রতিবাদে , সকল জেলা হতে স্বেচ্ছাসেবক যাদের মধ্যে মহিলারাও ছিলো, রায়গঞ্জে রাস্তাগুলোতে মিছিল করে ।
কয়েক বছর পর তিনি কলকাতা শহরে চলে আসেন । তিনি ও তার বড় সন্তান একত্রে শিয়ালদহ কোর্টে আরও অধিক সময় দেওয়া শুরু করেন- অনেক সমাজকর্মীদের মুক্ত করার জন্য- তার নিজের জীবনকে বিপন্ন করেন । তিনি অনেক গরীব ছা্ত্রদের সাহায্যও করেন ।
কবাই ইউনিয়ন
কবাই ইউনিয়ন বরিশাল বিভাগ এবং জেলার অন্তর্গত বাকেরগঞ্জ উপজেলার ৭নং ইউনিয়ন পরিষদ।
১৮.৪৬ (বর্গ কিঃ মিঃ)
২১১৯৭ জন (২০১১ সালের আদম শুমারি অনুযায়ী)
হাট/বাজার সংখ্যা -৭ টি।
মাধ্যম – বাস/টেম্পু/মটর সাইকেল/ ভ্যান। বিশেষ ব্যবস্থাপনায় নদী পথে ট্রলারযোগে আসা যায়।
শিক্ষার হার – ৬৫ %
সরকারী প্রাথমিক বিদ্যালয়- ২০ টি 
মাধ্যমিক বিদ্যালয়ঃ ৪ টি
মাদ্রাসা- ৭ টি
গ্রামের সংখ্যা ১১ টি ও মৌজার সংখ্যা ১১ টি।
১) নির্বাচিত পরিষদ সদস্য – ১৩ জন।
২) ইউনিয়ন পরিষদ সচিব – ১ জন।
৩) ইউনিয়ন গ্রাম পুলিশ – ৯ জন, দফাদার - ১ জন।
সজন প্রকাশ
সজন প্রকাশ () একজন ভারতীয় সাঁতারু। ২০১৫ সালে অনুষ্ঠিত ভারতের জাতীয় ক্রিড়া প্রতিযোগীতায় তিনি কেরালায় ৫০মিটার, ১০০ মিটার এবং ২০০ মিটার ফ্রি স্টাইল, বাটার ফ্লাই এবং রিলে সাঁতারে অংশ নেন। এই প্রতিযোগিতায় তিনি ৬ টি সোনা ও ৩ টি রৌপ্য পদক জেতেন। তাকে ভারতের মাইকেল ফেল্পস বলা হয়।
২০০মিটার বাটারফ্লাই এবং ১৫০০মি. ফ্রি স্টাইল সাঁতারে তিনি জাতীয় রেকর্ড অর্জন করেছেন
ইদুক্কিতে বেড়ে ওঠা সজন প্রকাশ বর্তমানে ব্যাংগালোরে ভারতীয় রেলওয়েতে কাজ করেন। তার মা শান্তিমল ছিলেন একজন প্রাক্তন ভারতীয় এথলেট, তিনি বেশ কিছু আন্তর্জাতিক প্রতিযোগিতায় অংশগ্রহণ করেছেন। সজন আন্নামালাই বিশ্ববিদ্যালয় থেকে ওপেন কোর্সের মাধ্যমে কম্পিউটার বিজ্ঞানে স্নাতক ডিগ্রি অর্জন করেছেন।
বিজয় স্তম্ভ
বিজয় স্তম্ভ ভারতের রাজস্থানের চিত্তৌরগড়ে অবস্থিত একটি মনোরম স্মৃতিসৌধ। এটিকে চিত্তৌরগড়ের প্রতিরোধের টুকরোও (pièce de résistance) বলা হয়ে থাকে। এটা ১৪৪৮ সালে মেওয়ার রাজা রানা কুম্ভ দ্বারা তার মাহমুদ খিলজির নেতৃত্বে মালওয়া ও গুজরাতের সম্মিলিত সেনাদলের বিরুদ্ধে বিজয়ের স্মরণে নির্মাণ করা হয়েছিল।
দ্বিতীয় মহীপাল
পাল রাজবংশের দ্বাদশ রাজা। ১০৭২ খ্রিষ্টাব্দে পাল রাজবংশের দ্বাদশতম রাজা তৃতীয় বিগ্রহপাল (১০৫৪-১০৭২ খ্রিষ্টাব্দ)-এর মৃত্যুর পর, তাঁর পুত্র মহীপাল রাজত্ব লাভ করেন। ইতিহাসে তিনি দ্বিতীয় মহীপাল নামে অভিহিত হয়ে থাকেন। উল্লেখ্য প্রথম মহীপাল প্রথম (৯৮৮-১০৩৮ খ্রিষ্টাব্দ) ছিলেন পাল রাজবংশের অষ্টম রাজা।
মহীপাল রাজ্যের শৃঙ্খলা ফিরিয়ে আনতে ব্যর্থ হন। ফলে প্রজা অসন্তোষ তীব্র আকার ধারণ করে। এরই ভিতরে তিনি কুচক্রীদের পরামর্শক্রমে তাঁর অপর দুই ভাই শূরপাল এবং রামপালকে কারারুদ্ধ করেন। এর ফলে বরেন্দ্র অঞ্চলের সামন্তরা প্রকাশ্যে বিদ্রোহ ঘোষণা করে। মহীপাল এই বিদ্রোহ দমন করার জন্য সামন্তদের বিরুদ্ধে অভিযান চালান। শেষ পর্যন্ত তিনি বিদ্রোহীদের হাতে নিহত হন। এই সুযোগে বরেন্দ্র অঞ্চলের উচ্চাভিলাষী দিব্য কৈবর্ত বরেন্দ্রভূমিতে একটি স্বাধীন রাজ্য প্রতিষ্ঠা করেন।
এই সময় কারারুদ্ধ দ্বিতীয় শূরপাল এবং রামপাল মুক্তিলাভ করেন এবং দ্বিতীয় শূরপাল (১০৭৫-৭৭ খ্রিষ্টাব্দ) রাজত্বলাভ করেন।"বাংলাদেশের ইতিহাস"/রমেশচন্দ্র মজুমদার।
"ভারতের ইতিহাস" । অতুলচন্দ্র রায়, প্রণবকুমার চট্টোপাধ্যায়।
২০১৬ গ্রীষ্মকালীন অলিম্পিকের উদ্বোধনী অনুষ্ঠান
২০১৬ গ্রীষ্মকালীন অলিম্পিক গেমসের উদ্বোধনী অনুষ্ঠান ৫ আগস্ট, ২০১৬ তারিখ শুক্রবার রিও দি জেনেরিওর মারাকানা স্টেডিয়ামে ব্রাজিলীয় সময় ২০:০০টায় (২৩:০০ ইউটিসি) শুরু হবে। অলিম্পিক সনদে উদ্বোধনী অনুষ্ঠানকে বাধ্যতামূলক করা হয়েছে। বৈশ্বিক ক্রীড়া প্রতিযোগিতায় আনুষ্ঠানিকভাবে এ অনুষ্ঠানে স্বাগতঃ ভাষণ, পতাকা উত্তোলন ও ক্রীড়াবিদদের সমাবেশ রয়েছে। এছাড়াও এতে স্বাগতিক দেশের সংস্কৃতির দর্শনীয় শৈল্পিককলা প্রদর্শনের ব্যবস্থা করা হয়েছে। প্রায় ৭৮,০০০ দর্শক রিও ২০১৬-এর উদ্বোধনী অনুষ্ঠান মারাকানায় থেকে উপভোগ করবেন বলা আশা করা হচ্ছে।
এ অনুষ্ঠানের সৃজনশীল পরিচালকত্রয় হচ্ছেন ফার্নান্দো মেইরেলেস, দানিয়েলা টমাস ও আন্দ্রুচা ওয়াডিংটন। ব্রাজিলের সর্বাপেক্ষে জনপ্রিয় কোরিওগ্রাফার ডেবোরাহ কোকার ছয় সহস্রাধিক স্বেচ্ছাসেবীকে নিয়ে উদ্বোধনী অনুষ্ঠানে নৃত্য পরিবেশন করবেন। মে, ২০১৬-এর শেষদিকে উদ্বোধনী অনুষ্ঠানের প্রস্তুতিপর্ব শুরু করেন।
মেইরেলেস মন্তব্য করেন যে, ২০১৬ সালের অনুষ্ঠানমালা অন্যান্য অলিম্পিকের তুলনায় উল্লেখযোগ্য পরিমাণে কম বাজেটের হবে। ২০১২ সালের তুলনায় মোট বাজেটের মাত্র ১০%।
Olympics Opening Ceremony starts time as per different time zone
শ্রেয়াংসনাথ
জৈন বিশ্বতত্ত্ব অনুসারে, বর্তমান কালচক্রার্ধে (অবসর্পিণী যুগ) শ্রেয়াংসনাথ ছিলেন একাদশ জৈন তীর্থঙ্কর। জৈনরা বিশ্বাস করেন, তিনি কর্মের সকল বন্ধন ছিন্ন করে একজন সিদ্ধে পরিণত হয়েছিলেন। সারনাথের কাছে সিংহপুরীতে ইক্ষ্বাকু বংশীয় রাজা বিষ্ণু ও রাণি বিষ্ণু দেবী ছিলেন শ্রেয়াংসনাথের পিতামাতা। ভারতীয় পঞ্জিকা অনুসারে, তিনি ফাল্গুন মাসের কৃষ্ণা দ্বিতীয়া তিথিতে জন্মগ্রহণ করেছিলেন।
শ্রেয়াংসনাথের প্রধান মন্দিরটি হল ভারতের উত্তরপ্রদেশ রাজ্যে অবস্থিত বারাণসীর সারনাথ অঞ্চলের দিগম্বর জৈন শ্রেয়াংসনাথ মন্দির।
গোয়ায় জৈনধর্ম
গোয়ায় কদম্ব রাজবংশের শাসনকালে জৈনধর্মের বিকাশ ঘটেছিল। গোয়ার কদম্ব শাসক শিবচিত্ত পেরমাদি দেবের সমসাময়িক কালে নির্মিত তীর্থঙ্কর সুপর্শ্বনাথের একটি ভগ্ন ভাস্কর্য নারোয়ার জৈনকোটের একটি পুরনো জৈন মন্দিরে আবিষ্কৃত হয়েছে।
২০১৫ সালে মুনি প্রণামসাগর (দিগম্বর [[সন্ন্যাস (জৈনধর্ম)|জৈন সন্ন্যাসী) গোয়ায় আসেন এবং ১৫০ জন নতুন শিষ্য সংগ্রহ করেন। বিগত এক হাজার বছরে তিনিই প্রথম জৈন সন্ন্যাসী যিনি এই রাজ্যে পদার্পণ করেন। সেই বছর [[চতুর্মাস]] তিনি গোয়াতেই অতিবাহিত করেছিলেন।
২০০১ সালের জনগণনা অনুসারে, গোয়ায় জৈনদের সংখ্যা ৮৬৪। এর মধ্যে ৪৫৬ জন পুরুষ ও ৪০৮ জন মহিলা।
চুডনেম গ্রামের প্রাচীন জৈন মন্দিরটি [[ঋষভনাথ (জৈন তীর্থঙ্কর)|ঋষভনাথের]] প্রতি উৎসর্গিত। খ্রিস্টীয় ১০ম শতাব্দীতে [[গুর্জর]] সম্প্রদায় এই মন্দিরটি নির্মাণ করেছিল। খ্রিস্টীয় ১৫শ শতাব্দীতে এটি ধ্বংসপ্রাপ্ত হয়। ১৯৮৬ সালে পুরাতত্ত্ব ও মহাফেজখানা অধিদপ্তর কর্তৃক পরিচালিত একটি খননকার্যের ফলে তীর্থঙ্করের ভগ্ন মূর্তিগুলি পাওয়া যায়।
১১৫০ খ্রিস্টাব্দে গুর্জর সম্প্রদায় নারভের জৈন মন্দিরটিও নির্মাণ করেছিল। নারভের হিন্ডোলওয়াড়ায় ২৩শ তীর্থঙ্কর [[পার্শ্বনাথ|পার্শ্বনাথের]] ভাস্কর্য আবিষ্কৃত হয়েছে।
আরেকটি জৈন মন্দির আবিষ্কৃত হয়েছে গোয়ার [[বান্ডোরা, গোয়া|বান্ডোরায়]]। এটি ২২শ তীর্থঙ্কর [[নেমিনাথ|নেমিনাথের]] মন্দির। রাজা শ্রীপাল এটি নির্মাণ করিয়েছিলেন।
মান্ডোবি নন্দির দক্ষিণ তীরে কোতাম্বি গ্রামের চন্দ্রেশ্বর মন্দিরেও তীর্থঙ্করদের মূর্তি পাওয়া গিয়েছে।
ফাদার [[হেনরি হেরাস]] একটি খননকার্য পরিচালনার সময় চান্ডোরের সালচেটে প্রথম জৈন ভাস্কর্যটি (আদি দক্ষিণ শিলাহরের সমসাময়িক যুগের) আবিষ্কার করেন।[[বিষয়শ্রেণী:ভারতে জৈনধর্ম]]
২০১৬ গ্রীষ্মকালীন অলিম্পিকে তীরন্দাজী
২০১৬ গ্রীষ্মকালীন অলিম্পিকে তীরন্দাজী প্রতিযোগিতা ৬ আগস্ট থেকে ১২ আগস্ট পর্যন্ত ৭ দিন ব্যাপী রিও দি জেনেরিওতে অনুষ্ঠিত হয়। চারটি ইভেন্টে প্রতিযোগিতাটি স্যামবেডরোম মারকাস দি সাপুকাইয়ে স্টেডিয়ামে হয়েছে, যাতে দক্ষিণ কোরিয়া ৪টি স্বর্ণ পদকের ৪টি ও ১টি ব্রোঞ্জ পদকসহ মোট ৫টি পদক নিয়ে শীর্ষ স্থান দখল করে।
পুরুষদের ব্যক্তিগত, মহিলাদের ব্যক্তিগত, পুরুষদের দলগত ও মহিলাদের দলগত, মোট চারটি ইভেন্টে ১২৮ জন তীরন্দাজ প্রতিদ্বন্দ্বিতা করবে।
সকল সময় ব্রাজিলীয় স্থানীয় সময় () অনুসারে।
প্রতিটি জাতীয় অলিম্পিক কমিটির তিনজন পুরুষ ও তিনজন মহিলা মোট ৬জন তীরন্দাজকে প্রতিযোগিতায় পাঠানোর অনুমতি রয়েছে। এনওসিসমুহ দলগত ইভেন্টেও ব্যক্তিগত ইভেন্টের মত তিনটি করে ৬টি দল পাঠাতে পারে। এখানে দলগত ইভেন্টে মহিলা ও পুরুষ উভয়ের ১২টি করে এবং ব্যক্তিগত ইভেন্টে ৩৬জন যোগ্যতা অর্জন করেছে। অন্যান্য এনওসিগুলো মহিলা ও পুরুষ উভয়ের ব্যক্তিগত ইভেন্টে একটি করে স্থানের কোঠা পেতে পারে।
স্বাগতিক দেশ হিসাবে ব্রাজিলের জন্য ৬টি স্থান সংরক্ষিত রয়েছে এবং যা ট্রাইপার্টাইট কমিশনের মাধ্যমে সিদ্ধান্ত গৃহীত হয়েছে। বাকি ১১৬ টি স্থান বাছাইপর্ব, এনওসির কোঠা থেকে পুরন করা হয়।
অলিম্পিক গেমসে অংশগ্রহণের জন্য কোঠা পেতে হলে সর্বনিম্ন কোয়ালিফিকেসন স্কোর হতে হয়ঃ
সর্বনিম্ন কোয়ালিফিকেসন স্কোর এমকিউএস হিসাব করা হয় ২৬ জুলাই ২০১৫ (২০১৫ ওয়ার্ল্ড আর্চারি চ্যাম্পিয়নশিপ) থেকে ১১ জুলাই ২০১৬ ওয়ার্ল্ড আর্চারিতে নিবন্ধিত হওয়া পর্যন্ত।
২০১৬ রিও অলিম্পিকে তীরন্দাজী প্রতিযোগিতায় ৫৬টি জাতীয় অলিম্পিক কমিটি অংশগ্রহণ করে।
ললিতা বাবর
ললিতা বাবর ( জন্ম: ২ জুন, ১৯৮৯) হলেন একজন ভারতীয় লং-ডিসটেন্স রানার। তিনি মহারাষ্ট্রের সাতারা জেলার একটি ছোট গ্রামে জন্মগ্রহণ করেন। তিনি সাধারণত ৩০০০ মিটার স্টিপলচেজ বিভাগে প্রতিদ্বন্দ্বিতা করেন এবং বর্তমানে ভারতের জাতীয় রেকর্ডধারী এবং একই ইভেন্টে এশিয়ান চ্যাম্পিয়নশিপ বিজয়ী।
ফেডারেশন অব ইন্ডিয়ান চেম্বার অব কমার্স এন্ড ইন্ডাস্ট্রি এফআইসিসিআই এবং ভারতের যুব ও ক্রীড়া মন্ত্রণালয় কর্তৃক ভারতীয় ক্রীড়া পুরস্কার ২০১৫ প্রদানকালে বাবরকে বর্ষসেরা ক্রীড়াব্যক্তিত্ব ঘোষণা করা হয়। তিনি অ্যাংলিয়ান মেডেল হান্ট কোম্পানি কর্তৃক সমর্থিত।
ললিতা শিবাজি বাবর ভারতের মহারাষ্ট্র রাজ্যের সাতারা জেলায় এক কৃষক পরিবারে জন্মগ্রহণ করেন। তিনি যে এলাকায় জন্মগ্রহণ করেন তা প্রতিনিয়ত খরা প্রবণ, যা উক্ত এলাকার কৃষির উপর বিরুপ প্রভাব ফেলে।
বাবর তার কর্মজীবন যুব বয়সেই লং ডিসটেন্স রানার হিসাবে শুরু করেন। সে তার প্রথম স্বর্ণ পদক জিতে পুনে শহরে অনুষ্ঠিত ২০১৫ জাতীয় চ্যাম্পিয়নশিপে।
তিনি বর্তমানে দিল্লি ভিত্তিক ক্রীড়া ব্যবস্থাপনাকারী কোম্পানি অ্যাংলিয়ান মেডেল হান্ট কোম্পানির অর্থায়নে কর্মজীবন পরিচালনা করছেন।
২০১৫ এশিয়ান অ্যাথলেটিকস চ্যাম্পিয়নশিপে বাবর স্বর্ণ পদক জিতে, তার লিপিবদ্ধ সময় ছিল ৯:৩৪:১৩ এবং সে তার পূর্ববর্তী রেকর্ড, জাতীয় রেকর্ড এবং গেমস রেকর্ড ভেঙে নতুন রেকর্ড গড়ে। এই প্রসেসের পর তিনি ২০১৬ গ্রীষ্মকালীন অলিম্পিকের জন্য যোগ্যতা অর্জন করে।
তিনি বেইজিংয়ে ২০১৫ ওয়ার্ল্ড অ্যাথলেটিকস চ্যাম্পিয়নশিপে অংশগ্রহণ করে এবং বাছাইপর্বে ৯:২৭:৮৬ সময় নিয়ে পুনরায় জাতীয় রেকর্ড ভঙ্গ করে। এটি ছিল স্টিপলচেজ ইভেন্টের ফাইনালে প্রথম কোন ভারতীয় নারীর প্রতিদ্বন্দ্বীতা, সে শীর্ষ আটে খেলা সমাপ্ত করে।
ভারতের বর্ষসেরা ক্রীড়াব্যক্তিত্ব পুরস্কার (২০১৫) — ভারতীয় ক্রীড়া পুরস্কার ২০১৫ (ফেডারেশন অব ইন্ডিয়ান চেম্বার অব কমার্স এন্ড ইন্ডাস্ট্রি এফআইসিসিআই এবং ভারতের যুব ও ক্রীড়া মন্ত্রণালয় কর্তৃক প্রদত্ত)
শিলাপাথার
শিলাপাথার হচ্ছে ভারতের অসম রাজ্যের ধেমাজী জেলার একটি শহর। শহরটি ব্রহ্মপুত্র নদের উত্তর তীরবর্তী গুয়াহাটি শহর থেকে প্রায় ৫০০ কিলোমিটার এবং অরুণাচল প্রদেশ থেকে মাত্র ৭ কিলোমিটার দূরে অবস্থিত।
এটা ধেমাজী জেলার বাণিজ্যিক কেন্দ্রস্থল যা অসমিয়া, নেপালি, হিন্দি মিশ্রিত এবং বাংলা ভাষী মানুষদের একটি সমন্বিত মিশ্রণ।
ভারতের ২০০১ সালের আদমশুমারি অনুসারে শিলাপাথার শহরের মোট জনসংখ্যা হল ২২,৩০৭ জন; এরমধ্যে পুরুষ ৫৩% এবং নারী ৪৭%। শিলাপাথারে সাক্ষরতার হার ৬৯%, যা সারা ভারতের সাক্ষরতার হারের ৫৯.৫% চাইতে বেশি। এখানে পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৩%। এই শহরের জনসংখ্যার ১৪% হল ৬ বছর বা তার কম বয়সী।
লীলবাড়ী বিমানবন্দর যা লখিমপুর জেলার সদরশহর লখিমপুরে পড়ে শিলাপাথারের নিকটতম বিমানবন্দর। খুব কম সংখ্যক উড়ানগুলি লীলবাড়ী বিমানবন্দর থেকে উড়ান দেয় তাই বাণিজ্যিকভাবে সক্রিয় নয় । বগীবিল সেতু নামে  ব্রহ্মপুত্র নদের উপর শিলাপাথার এবং ডিব্রুগড় সংযোগকারী একটি সেতু  নির্মাণের কাজ  চলিতেছে। যাতে যোগাযোগের ব্যবস্থা অনেক ভালো হতে যাচ্ছে,  ডিব্রুগড়ের মোহনবারী বিমানবন্দর প্রবেশ বেশ সহজ হয়ে যাবে  এবং ইহা একটি বাণিজ্যিকভাবে সক্রিয় বিমানবন্দর।
রঙিয়া-মোককসেলেং ব্রড গেজ রূপান্তর বর্তমানে সম্পন্ন হয়ে গেছে এবং শিলাপাথার এখন ব্রডগেজ যাত্রাপথে। দৈনন্দিন আন্তঃনগর ট্রেন ১৫৬১৩/ জীএচওয়াই এমজেডএস আইসি দ্রুতগামী
(গুয়াহাটি থেকে মোককসেলেং) {15613/GHY MZS IC EXP (Guwahati to Murkongsleek)}  বিকেল ০৬:১০ ঘটিকাতে গুয়াহাটি থেকে যাত্রা শুরু করে এবং প্রাত ০৩:০০ ঘটিকায় শিলাপাথার পৌঁছায়।
বগীবিল সেতু  সম্ভবত ২০১৮ ইংরেজীতে সম্পন্ন হবে।
বর্তমানে এনএচ-৫২ শিলাপাথারের সাথে সংযোগ স্থাপন করে।
প্রতি বছর বর্ষাকালে অন্তত দুমাসের জন্য শহরটি দেশের অন্যান্য অংশের থেকে বিচ্ছিন্ন থাকে, তথাপি সেখানকার বাসিন্দারা সাময়িক ব্যবস্থা গ্রহণ করে নেয়। সেখানে একটি নির্দিষ্ট স্থানে বাস নিতে হয়। শহরটির বাসিন্দারা কয়েক কিলোমিটার হেঁটে এবং কিছু নৌকো দিয়ে পারি দিয়ে বাস ধরে।
এখানে রয়েছে আইডিবিআই ব্যাঙ্ক, ভারতীয় স্টেট ব্যাঙ্ক, আসাম গ্রামীণ বিকাশ ব্যাংক, ইউনাইটেড ব্যাঙ্ক অব ইন্ডিয়া, ইউকো ব্যাংক-এর শাখা। এরা এখানে এটিএম পরিষেবাও দেয়।
শিলাপাথারের প্রধান বিদ্যালয়গুলো হলোঃ শিলাপাথার আবাসিক উচ্চ মাধ্যমিক বিদ্যালয় (১৯৭৩), ডন বস্কো হাই স্কুল, শিলাপাথার (১৯৭১), রেসিডেন্সিয়াল ইংলিশ হাই স্কুল ইত্যাদি। এছাড়াও এখানে পাঁচটি কলেজ রয়েছে।
শিলাপাথার লখিমপুর (লোকসভা কেন্দ্র) এবং ১১৪ জোনাই (উপজাতি) বিধানসভা কেন্দ্রের একটি অংশ। বর্তমানে ভারতীয় জাতীয় কংগ্রেসের শ্রীযুক্ত প্রধান বড়ুয়া ১১৪ জোনাই (উপজাতি) বিধানসভা কেন্দ্রের বিধায়ক।
শিলাপাথারে শালীন ল্যান্ডলাইন, মোবাইল এবং ইন্টারনেটের সংযোগ রয়েছে। বেতার ডেটাকার্ড এবং ব্রডব্যান্ড পরিষেবার মাধ্যমে ইন্টারনেট সংযোগ পাওয়া যায়। প্রধান সেলুলার পরিষেবা প্রদানকারীর মধ্যে রয়েছে এয়ারটেল, বিএসএনএল, এয়ারসেল, ভোডাফোন, রিলায়েন্স ইত্যাদি। এছাড়া 3G পরিষেবা শহরে একটি নবতম সংযোজন।এলাকাগুলো হলোঃ লিকাবালি রোড, পাল পট্টি, স্টেশন রোড, হাই সেকন্ডারী রোড, লাচিত নগর, গান্ধী নগর, বামগাঁও, জোনাই রোড, মাধুরী পাথার, সুভাষ পল্লী, জোনাকী নগর, পি.ডব্লু.ডি. কোলোনী, নুতুন মিসিং গাঁও, মেডিকেল রোড, অমৃতপুর, জুনাকী নগর, মেইন রোড, নতুন মিসিং গাঁও, মাঝগাঁও, সোসাইটি, কল্য়াণপুর, রুয়াত লগর, কল্য়াণনগর, ১ নং মিসিং গাঁও, ২ নং মিসিং গাঁও, কঙ্কন নগর, কর্পুনপুলি, লিসাং নগর, জারসাং নগর, জ্য়োতি নগর।
রজোনিবৃত্তি
রজোনিবৃত্তি () বা মেনোপোজ/মেনোপজ হলো মহিলাদের জীবনের এমন একটি সময় যখন তাদের রজঃস্রাব সম্পূর্ণরূপে বন্ধ হয়ে যায় এবং তারা আর গর্ভধারণ করতে সক্ষম থাকে না। মেনোপোজ সাধারণত ৪৯ থেকে ৫২ বছর বয়সে হয়ে থাকে। সাধারণত মহিলাদের একবছর যাবত রজঃস্রাব বন্ধ থাকলে চিকিৎসকগণ এটাকে মেনোপোজ বা রজোনিবৃত্তি বলে থাকেন। এসময় ডিম্বাশয়ের কার্যক্রম হ্রাস পায় বা বন্ধ হয়ে যায়। সার্জারির মাধ্যমে জরায়ু কেটে ফেললে মেনোপোজের লক্ষণ দ্রুত দেখা দেয়(গড়ে ৪৫ বছর বয়সে)
পশ্চিমাবিশ্বে রজোনিবৃত্তির বয়স ৪০ থেকে ৬১ বছর। এবং সর্বশেষ রজঃস্রাবের গড় বয়স ৫১ বছর অস্ট্রেলিয়াতে প্রাকৃতিক রজোনিবৃত্তির গড় বয়স ৫১.৭ বছর।ভারত ও ফিলিপাইন-এ গড়ে ৪৪ বছর বয়সে মেনোপোজ হয়। রজোনিবৃত্তির বয়স সর্বপ্রথম রজঃস্রাব বা সর্বশেষ গর্ভধারণের উপর নির্ভর করেনা। এছাড়া এর সাথে গর্ভধারণ সংখ্যা, সন্তানকে দুগ্ধদান, জন্মবিরতিকরণ বড়ি সেবন, আর্থসামাজিক অবস্থা, জাতিগত পরিচয়, উচ্চতা বা ওজনের কোনো সম্পর্ক নেই।
রজোনিবৃত্তি একটি প্রাকৃতিক প্রক্রিয়া। ক্ষীণদেহী মহিলাদের তাড়াতাড়ি রজোনিবৃত্তি ঘটে। এছাড়া ধূমপায়ী ও অপুষ্টির স্বীকার মহিলাদের মেনোপোজ আগে হয়। সিলিয়াক ডিজিজে আক্রান্ত মহিলারা চিকিৎসা না পেলে অল্প বয়সে রজোনিবৃত্তির স্বীকার হয়।
অন্যান্য কারণগুলোর মধ্যে রয়েছে সার্জারি করে ডিম্বাশয় কেটে ফেলা, কেমোথেরাপি ইত্যাদি। বয়স বাড়ার সাথে সাথে গোনাডোট্রোপিন হরমোনের প্রতি ডিম্বাশয়ের সংবেদনশীলতা কমে যায়,
এর প্রাথমিক ফলিকলের সংখ্যা ও কার্যক্রম হ্রাস পায় এবং ডিম্বাশয় থেকে ইস্ট্রোজেন ও প্রজেস্টেরন ক্ষরণ বন্ধ হয়ে যায়। 
প্রান্তীয় টিস্যুতে অ্যারোমাটাইজেশনের মাধ্যমে অ্যান্ড্রোস্টেনেডিওন হরমোন থেকে অল্প পরিমাণ ইস্ট্রোন ( ইস্ট্রোজেনের রূপভেদ) তৈরি হয়। 
রজোনিবৃত্তির পরে এই ইস্ট্রোনই হলো ইস্ট্রোজেনের প্রধান উৎস। রক্ত বা প্রস্রাবে হরমোনের মাত্রা দেখে রজোনিবৃত্তি সম্পর্কে নিশ্চিত হওয়া যায়। মেনোপোজ হলো "মেনার্কি" ( যখন নারীদের প্রথম রজঃস্রাব আরম্ভ হয়) এর বিপরীত।
রজোনিবৃত্তির পূর্বে রজঃস্রাব অনিয়মিতভাবে হতে থাকে। অনিয়মিত রজঃস্রাব বলতে বুঝানো হচ্ছে যে এটা অল্প বা বেশি সময় ধরে চলতে পারে অথবা হালকা বা বেশি পরিমাণ রক্তপাত হতে পারে। এই সময়টাতে মহিলাগণ বিভিন্ন সমস্যার সম্মুখীন হন যেমন এক ধরণের গরম আভা বা উষ্ণতা অনুভব করেন যা দেহ থেকে মুখমণ্ডলের দিকে ছড়িয়ে যায় যা হট ফ্লাশ (hot flushes) নামে পরিচিত। এটা ত্রিশ সেকেন্ড থেকে দশ মিনিট পর্যন্ত স্থায়ী হতে পারে। এর সাথে কাঁপুনি, রাতের বেলা অতিরিক্ত ঘাম, ত্বক লালচে হওয়া প্রভৃতি লক্ষণ থাকতে পারে। হট ফ্লাশ প্রায় ৭৫% মহিলার ক্ষেত্রে ঘটে এবং প্রায়শই এক বা দুই বছরের মধ্যে বন্ধ হয় যায়। এই সময় যোনিপথের শুষ্কতা, নিদ্রাহীনতাসহ
বিভিন্নরকম মানসিক পরিবর্তন পরিলক্ষিত হয়।
সকল মহিলার ক্ষেত্রে এই লক্ষণসমূহ সমান ভাবে প্রকাশ পায় না।
অন্যান্য লক্ষণসমূহের মধ্যে রয়েছে যৌনমিলনে ব্যথা অনুভব করা(Dyspareunia), যোনিপথের ঝিল্লি পাতলা হওয়া ও স্থিতিস্থাপকতা কমে যাওয়া, প্রস্রাব আটকে রাখার অক্ষমতা(ইউরিনারি ইনকন্টিনেন্স), ত্বকের শুষ্কতা, ওজন বৃদ্ধি, স্তনের আকার বৃদ্ধি ও ব্যথা(mastodynia), জয়েন্টে ব্যথা, মাথা ব্যথা, বুক ধড়ফড় ইত্যাদি।
মানসিক সমস্যার মধ্যে রয়েছে উদ্বিগ্নতা, অস্থিরতা, মনযোগহীনতা, স্মৃতিশক্তি কমে যাওয়া ইত্যাদি।
রজোনিবৃত্তির ফলে মহিলাদের অ্যাথেরোসক্লেরোসিস, হার্ট অ্যাটাক, স্ট্রোক, অস্টিওপোরোসিস বা অস্থিক্ষয়ের ঝুঁকি বাড়ে। তবে ওজন, রক্তচাপ ও রক্তের চর্বি নিয়ন্ত্রণ, ধূমপান পরিত্যাগ করার মাধ্যমে এ সকল রোগের ঝুঁকি কমানো সম্ভব।
গৌড় রাজ্য
গৌড় রাজ্য মধ্য ও ধ্রুপদী যুগের বঙ্গদেশ-র একটি রাজ্য ছিল।
গৌড় রাজ্য বাংলার ইতিহাসে বাঙালীদের দ্বারা প্রতিষ্ঠিত প্রথম স্বাধীন রাজ্য ছিল যার প্রতিষ্ঠাতা ছিলেন রাজা শশাঙ্ক। তিনি ৭ম শতাব্দী পর্যন্ত রাজত্ব করেছিলেন; তবে কিছু ঐতিহাসিকের মতে তিনি ৫৯০ হতে ৬২৫ খ্রিষ্টাব্দ পর্যন্তই রাজত্ব করেছিলেন। গৌড় রাজ্যের রাজধানী, বর্তমান মুর্শিদাবাদ জেলার সদরশহর বহরমপুর থেকে দক্ষিণ-পশ্চিমে কর্ণসুবর্ণ নামক স্থানে ছিল।
চৈনিক পরিব্রাজক, হিউয়েন সাং রাজা শশাঙ্ক শাসিত উড়িষ্যার একটি এলাকা থেকে কর্ণসুবর্ণ পর্যন্ত ভ্রমণ করেছিলেন। পুণ্ড্রবর্ধনও যে গৌড়ের অংশ ছিল এটা নির্দিষ্ট কোন প্রাচীন নথিতে উল্লেখ নেই।
প্রমাণ অনুযায়ী গৌড় রাজ্যের সাথে রাঢ় অঞ্চলের বিবাদ ছিল। যদিও কৃষ্ণ মিশ্রের (একাদশ অথবা দ্বাদশ শতাব্দী) "প্রবোধ-চন্দ্রোদয়"-এ উল্লেখ, আছে যে (বর্তমান) হুগলি এবং হাওড়া জেলার রাঢ় (বা রাঢ়পুরি) ও ভূরিষরেষঠিকা গৌড় রাষ্ট্রের অন্তর্ভুক্ত ছিল, কিন্তু যাদব রাজা প্রথম জাইতুগির শিলালেখে উল্লেখিত যে রাঢ় গৌড় রাজ্য থেকা আলাদা।
ত্রয়োদশ ও চতুর্দশ শতাব্দীর জৈন লেখকদের বিভিন্ন পাণ্ডুলিপি অনুযায়ী গৌড় বর্তমান মালদা জেলার লক্ষণাবতীর সাথে একীভূত।
শশাঙ্কের মৃত্যুর পর ক্ষমতায় বসেন তাঁর পুত্র মানব, যিনি ৮ মাস পর্যন্ত গৌড়ের শাসনকার্য চালান। তার কিছুকাল পরই গৌড়, সম্রাট হর্ষবর্ধণ এবং কামরূপের রাজা ভাস্কর বর্মণ কর্তৃক দুভাগে বিভক্ত হয়ে যায়। এমনকি তারা কর্ণসুবর্ণ পর্যন্ত দখল করে নেয়।
পাল রাজারা নিজেদের বঙ্গেশ্বর (বঙ্গের পালন কর্তা) ও গৌড়েশ্বর (গৌড়ের পালন কর্তা) বলে উল্লেখ করতেন।
একইভাবে সেন রাজারাও তাদের গৌড়েশ্বর হিসেবে পরিচয় দিতেন। এভাবে গৌড় এবং বঙ্গ (vanga) নামদুটি একই অর্থে অর্থাৎ একসাথে সারা বাংলার জন্য প্রচলিত হতে থাকে।
গৌড় (দ্ব্যর্থতা নিরসন)
গৌড় বলতে বুঝাতে:
বড় আহ্নিক মন্দির, পুঠিয়া
বড় আহ্নিক মন্দির পুঠিয়া মন্দির চত্বরের সর্ব দক্ষিণে অবস্থিত মন্দির। এটি রাজশাহীর পুঠিয়া উপজেলায় অবস্থিত। পুঠিয়ার রাজারা এটি নির্মাণ করেন।
রাজশাহী জেলা সদর হতে ৩২ কিঃ মিঃ উত্তর-পূর্ব দিকে ঢাকা-রাজশাহী মহাসড়কের পাশেই এর অবস্থান। এর ঠিক উত্তর পাশে ছোট গোবিন্দ মন্দির অবস্থিত।
পুর্বমুখী এই মন্দিরে পাশাপাশি তিনটি কক্ষ আছে। মাঝের কক্ষটি তুলনামুলকভাবে বড় এবং পাশের কক্ষ দুইটি বর্গাকৃতির ও সম আয়তনের। এই কক্ষ দুইটিতে একটি করে সরু প্রবেশ পথ আছে। মন্দিরের পুর্ব দিকে তিনটি খিলান দরজা এবং উপরে দৌচালা আকৃতির ছাদ আছে। আয়তাকার এ মন্দিরের উত্তর, দক্ষিণ ও পশ্চিম পাশের দেয়াল সমতল এবং সেখানে কোন অলংকরণ নেই। তবে সাম্নের দিকের দেয়াল পোড়ামাটির চিত্রফলক দ্বারা সজ্জিত।
গৌড়ীয় নৃত্য
গৌড়ীয় নৃত্য অথবা গৌড় নাচ, একধরণের বাঙালি ঐতিহ্যগত শাস্ত্রীয় নৃত্যকলা। এই নৃত্যকলাটি প্রাচীন বঙ্গের রাজধানী গৌড়ে উৎপন্ন।
বাঙালি নৃত্যশিল্পী মহুয়া মুখোপাধ্যায় এই গৌড়ীয় নৃত্যের পুনঃনির্মাণ করেছেন। তবে এই নৃত্যকলাটি সঙ্গীত নাটক আকাদেমি কর্তৃক ভারতীয় শাস্ত্রীয় নৃত্য হিসেবে স্বীকৃতি প্রাপ্ত নয়, কিন্তু এটা নিয়ে গবেষণা করলে ভারতের সংস্কৃতি মন্ত্রণালয় কর্তৃক বৃত্তি প্রদান করা হয়। Scholarly reception of the reconstruction ranges from caution to scepticism.
ডিপলো
থমাস ওয়েস্লি পেন্টজ () (জন্ম- নভেম্বর ১০, ১৯৭৮), আমেরিকার একজন ডিজে, রেকর্ড প্রযোজক, রেপা্‌র, গায়ক, গীতিকার এবং রেকর্ড নির্বাহী যিনি অধিক পরিচিত ডিপলো নামে। তিনি মেজর ল্যাজারের সহ-প্রতিষ্ঠাতা এবং প্রধান সদস্য। সেই সাথে তিনি রেকর্ড কোম্পানি ম্যাড ডিসেন্টের প্রতিষ্ঠাতা এবং এটি পরিচালনা করেন। অন্যান্য কাজ মধ্যে, তিনি ফিলাডেলফিয়ায় একজন স্কুল শিক্ষক হিসেবে কাজ করেছেন। তার ইপি "রেভলুশন" আমেরিকার "বিলবোর্ড" ২০০-এর ৬৮ নম্বরে স্থান করে নিয়েছিল। এই গানটি পরবর্তীতে "হ্যুন্দাই" এর বিজ্ঞাপনে এবং ডাব্লিউডাব্লিউই ২কে১৭-এর সাউণ্ড-ট্রেকেও দেখা গিয়েছে।
ডিপলো ১৯৭৮ সালের ১০ই নভেম্বর মিসিসিপির টুপেলোয় জন্মগ্রহণ করেন। তার বাবার নাম বারবারা জেয়ান এবং মায়ের নাম থমাস পেন্টজ। তিনি জার্মান এবং ইংরেজি বংশদ্ভুত। তিনি তার বাল্যকালের অধিকাংশ সময় মিয়ামিতে অতিবাহিত করেছেন, যেখানে তিনি মিয়ামি ব্যাস-এর ধারনা পেয়েছিলেন। তিনি ১৯৯৭ সালে University of Central Florida-এ ভর্তি হন, তারপর ফিলাডেলফিয়ায় চলে আসেন Temple University-তে পড়ালেখা করার জন্য, যেখানে তিনি প্রথমবারের মতো ডিজে হিসেবে আবির্ভূত হয়েছিলেন।
মেজর ল্যাজার এবং ম্যাড ডিসেন্ট ছাড়া, ডিপলোকে দেখা যায় 'অল দ্য লিটল ইনফ্লুয়েন্সেস'-কে সমর্থন করতে। একটি টেলিভিশনের জন্য খুব সম্প্রতি তার কেন্দ্রবিন্দু স্থানান্তরিত হয়েছে নিউ অরলেন্সের 'বাউন্স'-এর ওপর। . তিনি ৫৫তম গ্র্যামি অ্যাওয়ার্ড এবং ৫৮তম গ্র্যামি অ্যাওয়ার্ড-এ "অ শাস্ত্রীয় প্রযোজক" হিসেবে মনোনীত হয়েছেন। ২০১৪ সালের হিসেবে, ডিপলো বিবিসি রেডিও ১/ ১এক্সট্রা-তে প্রতি রবিবার ৪টা-৬টা পর্যন্ত একটা অনুষ্ঠান করত।
গৌড়, নেপাল
গৌড়া, নেপাল হল উত্তর-মধ্য নেপালের, গণ্ডকী অঞ্চল ভুক্ত জেলা লমজুঙ জেলার একটি গ্রাম উন্নয়ন সমিতি। ১৯৯১ সালে নেপালের জনগণনা অনুসারে এখানকার জনসংখ্যা ৩৩২৫ জন, যার ৬৫০টি আলাদা-আলাদা পরিবারে ববসবাস করছেন।
২০১৫ সালের এপ্রিলের ভূমিকম্পে গ্রামটি ভীষণভাবে আক্রান্ত হয়। লামাজং জেলার বিচাউর, দুধপোখারি, ইলমপোখারি, কোল্কও এবং প্যারজং ইত্যাদি সর্বাধিক ভূমিকম্প আক্রান্ত গ্রামগুলির মধ্যে গৌড়া গ্রামটিও একটি। লমজুঙ জেলার ৪টি মৃত্যুর মধ্যে নেপ্তি তামাং, ৯১, শের বাহাদুর তামাং, ৬২, এবং সাড়ে তিনমাস বয়সী সুমিত বিকা এই তিন জনই এই গ্রামের।
২০১৬ গ্রীষ্মকালীন অলিম্পিকে অংশগ্রহণকারী দেশসমূহের কুচকাওয়াজ
২০১৬ গ্রীষ্মকালীন অলিম্পিকের উদ্বোধনী অনুষ্ঠানে অংশগ্রহণকারী দেশসমূহের ক্রীড়াবিদ ও কর্মকর্তাদের কুচকাওয়াজ অনুষ্ঠিত হয়। রিও দি জেনেরিওর মারাকানা স্টেডিয়ামে অনুষ্ঠিত এ কুচকাওয়াজ অনুষ্ঠানে তারা স্ব-স্ব দেশের পতাকা ও পরিচিতিসূচক প্লেকার্ড নিয়ে অংশ নেন। প্রত্যেক পতাকা বাহক নিজ দেশের জাতীয় অলিম্পিক কমিটি কর্তৃক কিংবা সংশ্লিষ্ট ক্রীড়াবিদই নির্ধারণ করে থাকেন। অলিম্পিকের ঐতিহ্য অনুযায়ী এ ক্রীড়ার উৎপত্তি স্থান হিসেবে পরিচিত গ্রীস সর্বাগ্রে মাঠে প্রবেশ করে। বিভিন্ন দেশের শরণার্থীদের নিয়ে গড়া শরণার্থী অলিম্পিক দল গ্রীসের পর মাঠে প্রবেশ করে ও দর্শকদের দাঁড়ানো অবস্থায় অভিবাদন পায়। অন্যদিকে অংশগ্রহণকারী দলসমূহের কুচকাওয়াজের পর সর্বশেষে স্বাগতিক ব্রাজিলের ক্রীড়াবিদ ও কর্মকর্তাগণ মাঠে ঢুকে। বাদ-বাকী অন্যান্য দেশ স্বাগতিক দেশের ভাষায় অক্ষরক্রমিক অনুযায়ী মাঠে প্রবেশ করে।
কুচকাওয়াজে অংশগ্রহণকারী দেশসমূহের তালিকার সাথে মিল রেখে দেশ ও তাদের পতাকা বাহকের নামের তালিকা নিম্নে দেয়া হয়েছে। নামগুলো আইওসি কর্তৃক আনুষ্ঠানিকভাবে প্রদেয়।
ডায়াচৌম্বক পদার্থ
যে সকল পদার্থকে চৌম্বকক্ষেত্রে স্থাপন করা হলে চুম্বকায়নকারী ক্ষেত্রের বিপরীত দিকে সামান্য চুম্বকত্ব লাভ করে তাদেরকে ডায়াচৌম্বক পদার্থ বলে।
প্যারাচৌম্বক পদার্থ
সংগা:
যে সকল পদার্থকে চৌম্বক ক্ষেত্রে রাখলে চোম্বকক্ষেত্র দ্বারা দুর্বলভাবে আকর্ষিত হয় অর্থাৎ চুম্বকক্ষেত্রের উৎসের দিকে যাওয়ার চেষ্টা করে তাদের প্যারাচৌম্বক পদার্থ বলে |
উদাহরণ:
অ্যালুমিনিয়াম,অক্সিজেন,টাইটেনিয়াম,আইরন অক্সাইড ইত্যাদি |
প্যারাচোম্বকত্ব এর উৎস:
সাধারণত প্যারাচৌম্বকত্ত্ব সেই সব পদার্থে দেখা যাই যাদের পরমাণুর সর্ব শেষ কক্ষ কে বিজোড় ইলেক্ট্রন থাকে | ইলেক্ট্রন গুলো আবদ্ধ  কক্ষে আবর্তন করার জন্যে তড়িত উৎপন্ন হয় |এই আবর্তন কারি ইলেক্ট্রনগুলো চৌম্বক দ্বিমেরু এর সাথে তুলনা করা যেতে পারে যাদের অভিমুখ তাদের নিম্ন অথবা উর্ধগামী স্পিনের অভিমুখের দ্বারা নির্ধারিত হয় |যুগ্ম সংখ্যাক ইলেক্ট্রন থাকলে  নিম্ন এবং  উর্ধগামী স্পিন একে অপরকে প্রশমিত কাদের দেয়,এরফলে সমষ্টি গতভাৱে মোট স্পিন শূন্য   অর্থাৎ মোট দ্বিমেরু ভ্রামক  শূন্য  হয় |কিন্তু বিজোড় ইলেক্ট্রন সম্পন্ন পরমাণুর একটি মোট দ্বিমেরু ভ্রামক থাকে |সাধারণ উস্নতাই কোন প্যারাচৌম্বক পদার্থে সমস্ত পরমাণুর দ্বিমেরু ভ্রামক  গুলো  বিভিন্ন অভিমুখে সজ্জিত থাকে এরফলে পদার্থের কোনো চৌম্বক ধৰ্ম দেখা যাই না | যখন পদার্থ টিকে একটি চৌম্বকক্ষেত্রে রাখা হয় সমস্ত বিজোড় ইলেক্ট্রন গুলোর দ্বিমেরু ভ্রামক গুলি চৌম্বকক্ষেত্রের অভিমুখে ঘোড়ার চেষ্টা করে  কিন্তু সেই উস্নতার  তাপশক্তি(KT ,যেখানে  k =বোল্টজম্যান ধ্রুবক )   দ্বিমেরু ভ্রামক গুলো কে চোম্বকক্ষেত্রের বিপরীত অভিমুখে রাখার চেষ্টা করে |ফলসরূপ দ্বিমেরু ভ্রামক গুলি চোম্বকক্ষেত্র এর সাথে একটি কোনে সজ্জিত থাকে  এরফলে অল্প চৌম্বকত্ত্ব এর সৃষ্টি হয় |
যে সকল পদার্থকে চৌম্বকক্ষেত্রে স্থাপন করা হলে চুম্বকায়নকারী ক্ষেত্রের দিকে সামান্য চুম্বকত্ব লাভ করে তাদেরকে প্যারাচৌম্বক পদার্থ বলে।
ফেরোচৌম্বক পদার্থ
যে সকল পদার্থকে চৌম্বকক্ষেত্রে স্থাপন করা হলে চুম্বকায়নকারী ক্ষেত্রের দিকে শক্তিশালী চুম্বকত্ব লাভ করে তাদেরকে ফেরোচৌম্বক পদার্থ বলে।
হ্যারিস জাং
হ্যারিস্ জে লন্ডনের একজন যুবক গায়ক। সে ১৭ বছর বয়সেই এওকিং রেকর্ডসে গান গাওয়ার সুযোগ পায়। সে ওই খানে ইসলামিক গান গেয়ে অল্প কয়েক বছরের মধ্যই সকলের মধ্য জনপ্রিয় হয়ে ওঠে। তার প্রথম এলবামের নাম হলো সালাম। এই এলব্যামটি এখন প্রকাশিত। সে মাহার জিয়ান থেকে সুরু করু সুরাজ আলী সবাইকে সাথে করে গান গায়। সে এককভাবে অনেক গানও গেয়েছিল। সে বর্তমানে লন্ডনের একজন বাসিন্দা
তুলারামপুর ইউনিয়ন
তুলারামপুর ইউনিয়ন নড়াইল সদর উপজেলার একটি ইউনিয়ন। ইউনিয়নটি ১৯৪৬ খ্রিঃ স্থাপিত হয়।
তুলারামপুর নড়াইল জেলা শহর থেকে ৮.০০ কিঃমিঃ পশ্চিমে, নড়াইল-যশোর সড়কের দক্ষিনে এবং কাজলা নদীর পশ্চিম তীরে। এই ইউনিয়নের উত্তরে-মাইজপাড়া ইউনিয়ন পূর্বে- শাহাবাদ ইউনিয়ন দক্ষিণ-পূর্বে মুলিয়া ইউনিয়ন দক্ষিণে - শেখহাটী ইউনিয়ন নড়াইল সদর নড়াইল জেলা এবং পশ্চিমে- যশোর জেলার বাঘারপাড়া উপজেলার দোহাকুলা ইউনিয়ন ও জামদিয়া ইউনিয়ন অবস্থিত। এই ইউনিয়নের আয়তন ১৬.৭২ বর্গ কিঃ মিঃ।
তুলারামপুর ইউনিয়নটি এগারোটি গ্রামের সমান্বয় গঠিত । এ গুলি হলওঃ বামনহাট, মিতনা, চাচড়া, তুলারামপুর, বেনাহাটী, চামরুল, বেতেঙ্গা, পেড়লী, মালিডাঙ্গা, বাকসাডাঙ্গা, দেবীপুর।
তুলারামপুর ইউনিয়নে মোট শিক্ষার হারঃ ৬৪%
তুলারামপুর ইউনিয়নে শিক্ষা প্রতিষ্ঠান রয়েছেঃ-
জলরঙ
জলরঙ (মার্কিন ইংরেজি: Watercolor বা কমনওয়েলথ ও আয়ারল্যান্ড: watercolour), এছাড়াও aquarelle (), জল শব্দের ল্যাটিন ক্ষুদ্রত্ববাচক, হল একধরণের চিত্রকর্ম পদ্ধতি বা মাধ্যম যেখানে রঞ্জক পদার্থকে পানি জাতীয় দ্রবণে মিশিয়ে রঙ তৈরি করা হয়। জলরঙ দ্বারা মাধ্যম এবং এর ফলে সৃষ্ট শিল্পকর্ম উভয়কে বুঝিয়ে থাকে। উচ্চ মানের গুড়া রঞ্জকের সাথে এ্যারাবিক গাম ও গ্লিসারিন মিশিয়ে রঙ প্রস্তুত করা হয়ে থাকে, এ্যারাবিক গাম রঞ্জককে পরস্পর যুক্ত রাখে আর গ্লিসারিন থাকার কারনে রঙ সহজে জমাট বাধে না।
১৫ শতকের মধ্যভাগ থেকে স্বচ্ছ জলরং এর ব্যবহার শুরু হয়, যদিও প্রথম দিকে জলরং কে ড্রইং এর মাধ্যম হিসাবে ব্যবহার করা হত। ১৮ শতকের দিকে এসে জলরং এর ব্যবহার জনপ্রিয় হয়ে ওঠে।
জলরং পেন্টিং প্রধানত ২ প্রকার: স্বচ্ছ ও অসচ্ছ পদ্ধতি,অসচ্ছ পদ্ধতি আবার টেম্পারা ও গোয়াশ এই দু ভাগে বিভক্ত।
মুলিয়া ইউনিয়ন
মুলিয়া ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৪৬ খ্রিঃ স্থাপিত হয়।
মুলিয়া ইউনিয়ন জেলা সদর থেকে ৪.০০ কিঃ মিঃ পশ্চিমে এবং নড়াইল-শেখাহাটী সড়কের দক্ষিনে কাজলা নদীর তীরবর্তী মুলিয়াবাজারে অবস্থিত। মুলিয়া ইউনিয়নের উত্তরে শাহাবাদ ইউনিয়ন, পূর্বে নড়াইল পৌরসভা, দক্ষিণে কলোড়া ইউনিয়ন ও পশ্চিমে শেখহাটী ও তুলারামপুর ইউনিয়ন। এই ইউনিয়নের আয়তন ১১.৭৬বর্গ কিঃ মিঃ।
মুলিয়া ইউনিয়ন আঠারো টি গ্রামের সমান্বয় গঠিত; এগুলি হলঃ আখোদা, টেপারী, পানতিতা, মুলিয়া, শালিয়ারভিটা, বালিয়াডাঙ্গা, কোড়গ্রাম, ইচড়বাহা, দূর্বাজুড়ী, সিতারামপুর, হিজলডাঙ্গা, বনগ্রাম, ননীক্ষির, গোয়ালবাড়ী, বাঁশভিটা, সাতঘরিয়া, গোয়ালডাঙ্গা, বরেন্দার।
মুলিয়া ইউনিয়নে শিক্ষার হার ৭৪%।
এখানে শিক্ষা প্রতিষ্ঠান রয়েছেঃ
শাহাবাদ ইউনিয়ন
শাহাবাদ ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৭৪ খ্রিঃ স্থাপিত হয়।
শাহাবাদ ইউনিয়নটি জেলা শহর থেকে ৫.০০ কিঃ মিঃ পশ্চিমে, নড়াইল-মাইজপাড়া সড়কের পা্শ্বে অবস্থিত। শাহাবাদ ইউনিয়নের উত্তরে- হবখালি ইউনিয়ন, পশ্চিমে- চন্ডিবরপুর ইউনিয়ন ও নড়াইল পৌরসভা, দক্ষিণে- নড়াইল পৌরসভা ও মুলিয়া ইউনিয়ন, পশ্চিমে- তুলারামপুর ইউনিয়ন ও মাইজপাড়া ইউনিয়ন নড়াইল সদর নড়াইল অবস্থিত। এই ইউনিয়নের আয়তন ১৮.৮০ বর্গ কিঃমিঃ।
শাহাবাদ ইউনিয়নটি তেরটি গ্রামের সমান্বয় গঠিত; এগুলো হলোঃ সরসপুর, চরবিলা, ধোন্দা, ময়েনখোলা, তুজরডাঙ্গা, দলজিৎপুর, নারায়নপুর, গোপিকান্তপুর, সদানন্দকাঠি, দত্তপটি, আলোকদিয়া, চাঁদপুর, বিষ্ণুপুর।
শাহাবাদ ইউনিয়নে মোট শিক্ষার হারঃ৬০.৫২%
চন্ডিবরপুর ইউনিয়ন
চন্ডিবরপুর ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৪৬ খ্রিঃ স্থাপিত হয়।
চন্ডিবরপুর ইউনিয়ন নড়াইল জেলা শহর থেকে ১১.০০ কিঃ মিঃ পূর্বে, নড়াইল-যশোর সড়কের উত্তরে এবং চিত্রা নদীর দক্ষীণ তীরে অবস্থিত। এই ইউনিয়নটির উত্তরে- নড়াইল সদর উপজেলার- হবখালি ইউনিয়ন ও লোহাগড়া উপজেলার- নলদী ইউনিয়ন, পূর্বে লোহাগড়া উপজেলার- নয়োগ্রাম ইউনিয়ন ও দক্ষিণ-পূর্বে- লোহাগড়া উপজেলার- কাশিপুর ইউনিয়ন। দক্ষিণে- আউড়িয়া ইউনিয়ন দক্ষিণ-পশ্চিমে- নড়াইল পৌরসভা পশ্চিমে- শাহাবাদ ইউনিয়ন নড়াইল সদর উপজেলা নড়াইল অবস্থিত। এই ইউনিয়নের আয়তন ১৭.৩৯ বর্গ কিঃমিঃ।
চন্ডিবরপুর ইউনিয়নটি তেইশটি গ্রামের সমান্বয়ে গঠিত; এগুলো হলোঃ রতডাঙ্গা, গন্ধর্ব্য খালী, ফুলবাড়ী, শংকরপুর, আমবাড়ীয়া, ধুড়িয়া, চালিতাতলা, কুরুলিয়া, চন্ডিবরপুর, রাজাপুর, বাধাল, জঙ্গল গ্রাম, নূর মোহাম্মদ নগর, পাইকমারী, গোয়াল বাথান, সিবানন্দপুর, নাওরা, চাকুলিয়া, নিধিখোলা, ফেদী (আলীগঞ্জ), বাজে সিবানন্দপুর, বাগশ্রীরামপুর, ভুমুরদিয়া।
চন্ডিবরপুর ইউনিয়নে মোট শিক্ষার হারঃ ৫৫%
শিক্ষা প্রতিষ্ঠান রয়েছে-
বীরশ্রেষ্ঠ নূর মোহাম্মদ শেখ
কোতয়ালী দরজা
কোতওয়ালী দরজা চাঁপাইনবাবগঞ্জ জেলার একটি প্রাচীন নিদর্শন। কোতওয়ালী দরজাকে গৌড় এর সিংহ দ্বার বলা হয়। প্রাচীন গৌড়ের উপনগরী হতে মূল রাজধানীতে অনুপ্রবেশের একটিমাত্র মূল ফটক ছিলো এটি। নগর পুলিশের ফারসি প্রতিশব্দ ‘কোতওয়াল’ এর অনুকরণে নামকরণ করা হয়েছে। এখানে নগরপুলিশ (কোতওয়াল) গৌড় নগরীর দক্ষিণ দেয়াল রক্ষা করার কাজে নিয়োজিত ছিলেন।
বালিয়াদীঘি ডানে রেখে সোজা উত্তর পশ্চিমে ভারত সীমানার মধ্যে অবস্থিত কোতওয়ালী দরজা। এটি সীমান্তের জিরো লাইন থেকে দেখা যায়।
এটির ৩০ ফুট উঁচু ও ১৬ ফুট ৯ ইঞ্চি প্রশস্ত একটি খিলান পথ ছিলো। ফটকটির পূর্ব ও পশ্চিমে শত্রুর উপর কামানের গোলা নিক্ষেপের জন্য বেশ কিছু ছিদ্র ছিলো। কোতয়ালী দরজার মধ্যবর্তী রাস্তা ১৭ ফুট ও ৪ ইঞ্চি। বর্তমানে খিলান ভেঙ্গে পড়েছে। এটা সম্পূর্ণরূপে গৌড়িয়া ইটের তৈরি।
নগর রক্ষা দূর্গের ফটকগুলোর স্থাপত্য রীতির চেয়ে এ ফটকটির স্থাপত্য রীতি অনেক পূর্বের। ভিতরে ও বাইরে প্রতিটি সম্মুখভাগে ৬ ফুট ব্যাস বিশিষ্ট দু’টি করে মোট চারটি অর্ধবৃত্তাকার বুরুজ রয়েছে। বুরুজগুলোর প্রতি পার্শ্বে অলংকৃত স্তম্ভের উপর স্থাপিত সুচালো খিলানযুক্ত গভীর কুলাঙ্গী রয়েছে। এ তোরণ অভ্যন্তরে সশস্ত্র পুহরীদের আবাস কক্ষগুলি বিভিন্ন প্রকার নকশাযুক্ত কারুকাজ ও পোড়া মাটির অলংকরণে সুসজ্জিত।
এখানে কোন শিলালীপি না থাকায় কোতওয়ালী দরজা নির্মানের উদ্দেশ্য সম্পর্কে বেশ কিছু মত প্রচলিত আছে। তবে এসব মতের সবগুলোই বেশ গ্রহনযোগ্য। নিম্নে ৩ টি আলাদা মত এবং উদ্দেশ্য দেওয়া হলো।
বাঁশগ্রাম ইউনিয়ন
বাঁশগ্রাম ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৭৬ খ্রিঃ স্থাপিত হয়।
বাঁশগ্রাম ইউনিয়ন নড়াইল জেলা শহর থেকে ৮.০০ কিঃ মিঃ পূর্বে অবস্থিত।। বাঁশগ্রাম ইউনিয়নের উত্তরে আউড়িয়া ও লোহাগড়া উপজেলার কাশিপুর ইউনিয়ন, পূর্বে লোহাগড়া উপজেলার লক্ষীপাশা ও দিঘলিয়া ইউনিয়ন, দক্ষিণে কালিয়া উপজেলার চাঁচুড়ি ইউনিয়ন, পশ্চিমে ভদ্রবিলা ইউনিয়ন অবস্থিত। এই ইউনিয়নের আয়তন ১৮.৮০ বর্গ কিঃমিঃ।
বাঁশগ্রাম ইউনিয়নটি ২২টি গ্রামের সমান্বয় গঠিত; এগুলো হলঃ বল্লারটোপ, বেদভিটা, বাঁশগ্রাম, চাঁদপুর, বগুড়া, বালিয়াডাঙ্গা, দারিয়াপুর, দৌলতপুর, ডুমদি, গোপালপুর, আগ্রাহাটি, হোগলাডাঙ্গা, যদুনাথপুর, কুলাইগাছি, কামালপ্রতাপ, শালিখা, কর্মচন্দ্রপুর, কুমাডাঙ্গা, চরশালিখা, শুম্ভুডাঙ্গা, টাবরা, জন নন্দখোল।
বাঁশগ্রাম ইউনিয়নে রয়েছেঃ
হবখালি ইউনিয়ন
হবখালি ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৩২ খ্রিঃ স্থাপিত হয়।
হবখালি ইউনিয়ন নড়াইল জেলা শহর থেকে ১০.০০ কিঃ মিঃ উত্তরে অবস্থিত। হবখালি ইউনিয়নের উত্তর-পশ্চিমে- গঙ্গারামপুর ইউনিয়ন, শালিখা উপজেলা, মাগুরা জেলা। পূর্বে নলদী ইউনিয়ন লোহাগড়া উপজেলা এবং দক্ষিণে- শাহাবাদ ইউনিয়ন দক্ষিণ-পূর্বে- চন্ডিবরপুর ইউনিয়ন পশ্চিমে- মাইজপাড়া ইউনিয়ন, নড়াইল সদর উপজেলা, নড়াইল জেলা। এই ইউনিয়নের আয়তন ২৭ বর্গ কিঃমিঃ।
হবখালি ইউনিয়নটি বিশটি গ্রামের সমন্বয়ে গঠিত। এগুলো হলোঃ কোমখালী, বৈখালী, ডাঙ্গা সিঙ্গিয়া, সিঙ্গিয়া চরপাড়া, সিঙ্গিয়া ব্যবসায়ীপাড়া, সিঙ্গিয়া বসুপাড়া, বাজার সিঙ্গিয়া, হাড়িগড়া, বিল ডুমুরতলা, জয়দেব পুর, নয়াবাড়ী, বাগডাঙ্গা, হবখালী, ভান্ডারীপাড়া, সুবুদ্ধীডাঙ্গা, ইলিন্দী, হৈধর খোলা, ফলিয়া, কাগজী পাড়া।
হবখালি ইউনিয়নে মোট শিক্ষার হার ৫৮%।
শিক্ষা প্রতিষ্ঠান রয়েছে-
প্রাকৃতিক ভাষা প্রক্রিয়াকরণ
প্রাকৃতিক ভাষা প্রক্রিয়াকরণ (, অথবা, সংক্ষেপে NLP) হচ্ছে কম্পিউটার বিজ্ঞান, কৃত্রিম বুদ্ধিমত্তা এবং গণনীয় ভাষাতত্ত্বের একটি ক্ষেত্র, যা কম্পিউটার এবং মানুষের ভাষার পারস্পরিক যোগসূত্রের সাথে সম্পর্কিতI এক্ষেত্রে, প্রাকৃতিক ভাষা প্রক্রিয়াকরণ মানব-কম্পিউটার মিথস্ক্রিয়ার সাথে সম্পর্কিত একটি ক্ষেত্রI প্রাকৃতিক ভাষা প্রক্রিয়াকরণের সাথে অনেক চ্যালেঞ্জ জড়িত রয়েছে, যেমন: প্রাকৃতিক ভাষা উপলব্ধি, মানুষ বা প্রাকৃতিক ভাষার যোগান থেকে কম্পিউটার তার অর্থ বের করা; এবং অন্যান্য আরো অনেক চ্যালেঞ্জ যা প্রাকৃতিক ভাষা উত্পাদন-এর সাথে জড়িতI
প্রাকৃতিক ভাষা প্রক্রিয়াকরণ সাধারণত শুরু হয় ১৯৫০ সালে, যদিও আরো আগে থেকে এর কাজের উদাহরণ পাওয়া যাবেI ১৯৫০ সালে অ্যালান টুরিং "গণনীয় যন্ত্রপাতি ও বুদ্ধিমত্তা" নামক একটি নিবন্ধ প্রকাশ করেন, যাকে বুদ্ধিমত্তার একটি নির্ণায়ক হিসাবে প্রস্তাবিত টুরিং পরীক্ষা বলা হয়I
আধুনিক প্রাকৃতিক ভাষা প্রক্রিয়াকরণ কলনবিধি যন্ত্র শিক্ষণ-এর উপর ভিত্তি করে করা হয়, বিশেষ করে পরিসংখ্যান যন্ত্র প্রশিক্ষণI ভাষা প্রক্রিয়াকরণের পূর্বের প্রচেষ্টা থেকে যন্ত্র প্রশিক্ষণের কাজ পুরোপুরি ভিন্নI পূর্বে ভাষা প্রক্রিয়াকরণ বাস্তবায়নের কাজগুলো সাধারণত সরাসরি হাতে বড় বড় নিয়ম লিখে করা হতI যন্ত্র প্রশিক্ষণের উদাহরণ সাধারণ শিক্ষনীয় কলনবিধির পরিবর্তে ব্যবহার করার জন্য প্রায়ই (যদিও সবসময় না) পরিসংখ্যানগত অনুমান-এর উপর নিহিত — এসব নিয়মকানুন বাস্তব বিশ্বের উদাহরণের বড় বড় লিখনি থেকে স্বয়ংক্রিয়ভাবে বিশ্লেষণের মাধ্যমে শিখেI "লিখনি" হচ্ছে একটি নথির সেট (অথবা কখনও কখনও, পৃথক বাক্য) যা শিখতে হাতের-পাদটীকার সাথে সঠিক মান নির্ধারণ করা হয়I
রাণী রামপাল
রাণী রামপাল ( জন্ম: ৪ ডিসেম্বর ১৯৯৪) হলেন একজন ভারতীয় নারী ফিল্ড হকি খেলোয়াড়। তিনি সাধারণত মাঠের আক্রমণভাগে খেলে থাকেন। ১৫ বছর বয়সে তিনি ভারত জাতীয় মহিলা ফিল্ড হকি দলের সবচেয়ে কমবয়সী খেলোয়াড় হিসাবে ২০১০ হকি বিশ্ব কাপে অংশগ্রহণ করেছিল।
রাণী রামপাল ১৯৯৪ সালের ৪ ডিসেম্বর ভারতের হরিয়ানা রাজ্যের কুরুক্ষেত্র জেলার শাহাবাদ মারকান্দ গ্রামের এক গরীব পরিবারে জন্মগ্রহণ করেন। তার পিতা কার্ট পুলার হিসাবে কাজ করতেন। তিনি ২০০৩ সালে ভারতের কেন্দ্রীয় সরকারের যুব ও ক্রীড়া মন্ত্রণালয় কর্তৃক সম্ভাবনাময় উদীয়মান ক্রীড়াবিদের জন্য প্রদত্ত পুরস্কার, দ্রোণাচার্য পুরস্কার প্রাপ্ত হিসাবে শাহাবাদ হকি একাডেমিতে বলদেভ সিংয়ের তত্বাবধায়নে প্রথম হকি প্রশিক্ষণ শুরু করেন। ভারতের বেসরকারি আর্থিক সহায়তাকরী প্রতিষ্ঠান গোস্পোর্ট ফাউন্ডেশন শুরু থেকে আজও পর্যন্ত তার স্বপ্ন পুরনে তাকে ও তার পরিবারকে আর্থিক ও অনার্থিক সহোযোগীতা ও সমর্থন করে চলেছে।
রাণী ২০০৯ সালের জুন মাসে রাশিয়ার কাজানে অনুষ্ঠিত চ্যাম্পিয়নস চ্যালেঞ্জ টুনারমেন্টে ভারত জাতীয় দলের হয়ে অংশগ্রহন করে এবং তারা ৪ গোলে বিজয়ী হয়। এখানে তার অর্জন ছিল সর্বোচ্চ গোল স্কোরকারী এবং টুনার্মেন্টের সবচেয়ে কমবয়সী খেলোয়াড়ের খেতাব।
তিনি ২০০৯ সালের নভেম্বর মাসে এশিয়া কাপে ভারত জাতীয় দলের জন্য রৌপ্য পদক জিতেন। ২০১০ কমনওয়েলথ গেমস ও ২০১০ এশিয়ান গেমসে ভারতীয় জাতীয় দলের হয়ে খেলার পর রাণী ২০১০ সালের এফআইএইচ মহিলা অল স্টার্স দলে যুক্ত হন। এছাড়াও তিনি গুয়াঞ্জুতে অনুষ্ঠিত ২০১০ এশিয়ান গেমসে এশিয়ান হকি ফেডারেশনের অল স্টার্স দলে যুক্ত ছিলেন, যেখানে ভারতীয় দল চতুর্থ স্থানে সমাপ্ত করেছিল।
আর্জেন্টিনার রোসারিও শহরে অনুষ্ঠিত ২০১০ মহিলা হকি বিশ্ব কাপে রাণী ভারতের হয়ে ৭টি গোল করেন, যার ফলে ভারত মহিলা বিশ্ব র্যাঙ্কিংয়ে ৯ম স্থানে উঠে। এটি ছিল ১৯৭৮ সালের পরে ভারতের সবচেয়ে সেরা পারফরমেন্স। তিনি একমাত্র ভারতীয়, যে এফআইএইচ বর্ষসেরা মহিলা যুব খেলোয়াড় পুরস্কার, ২০১০ এর জন্য মনোনীত হয়েছিলেন। ২০১০ মহিলা হকি বিশ্ব কাপে সর্বাধিক ফিল্ড গোল স্কোরের জন্য তিনি টুর্নামেন্টের সেরা যুব খেলোয়াড় পুরস্কার পান।
এছাড়া রাণী রামপাল ২০১৩ জুনিয়র হকি বিশ্বকাপে টুর্নামেন্ট সেরা খেলোয়াড় নির্বাচিত হন, যাতে ভারত হকি দল ব্রোঞ্জ পদক জিতেছিল। তিনি ২০১৪ এফআইসিসিআই পুরস্কারের জন্য মনোনীত হয়েছিলেন। রাণী ২০১৬ রিও অলিম্পিকে ফিল্ড হকি প্রতিযোগিতায় প্রতিদ্বন্দ্বিতা করার জন্য ভারতীয় দলের জন্য নির্বাচিত হয়েছেন।